Koronabirus: Apirileko berriak - Hendaye\nKoronabirus: Apirileko berriak\nArgitaratze eguna\t30 apirila 2020\n2020ko apirilaren 29 – 14:00\nEtxe-hondakinen bilketa ez da eginen maiatzaren 1ean (ostirala). Maiatzaren 2ra gibelatuko da gure herrian (Barrandegi eta Enperadore eremuetan).\nAldiz, maiatzaren 8an, 21ean eta ekainaren 1ean, bilketak normalki iraganen dira.\nXEHETASUN + > https://www.communaute-paysbasque.fr\n2020ko apirilaren 28 – 19:00\nMaiatza lorearen salmenta arautua : udal erreserbaren boluntarioak laguntzera\nDuela egun batzuk, Pirinio Atlantikoetako Prefeturak maiatz lorearen salmentari buruz komunikatu zuen. Aurten, osasun krisia dela eta, oso mugatua izanen da: baimenik gabeko salmenta debekatua da, lore saltzaileek bakarrik banaketaren eta eskaeren hartzearen bitartez saltzen ahalko dute, eta funtsezko produktuen saltegietan saltzen ahalko da ere.\nGizarte segurtasunerako udal erreserbaren boluntarioek zuen maiatz lore eskaerak zuen etxeetara eramatea proposatzen dizuete.\nCoclico Hendaiako lore denda ekimen horretan parte hartzeko prest agertu da. Aski duzue dendara deitzea 05 59 20 14 00 telefonora, eta zuen eskaerak egitea. Eskaerak ostegun arratsalde bukaera arte egin daitezke. Maiatz loreak maiatzaren 1ean 8:00ak eta 12:00ak bitartean banatuko dizkizuete boluntarioek. Horrela, maiatzaren 1eko tradizio bazterrezina mantentzen ahalko da!\n2020ko apirilaren 28 – 9:00\nHendaiako Lions club elkarteak 2 tauleta eskaini dizkio zahar etxeari\nPasa den ostiralean, Henri Gayon Hendaiako Lions Club elkartearen lehendakariak bi tauleta eman dizkio Haizpean Zahar Etxeari. Egoiliarrentzat oso baliagarriak izanen dira, konfinamendua hasi denetik antolatutako familien eta gurasoen arteko Skype-n bidezko harremanak errazteko. Ondotik, tauleta horiek animazio batzuetarako eta oroimena akuilatzeko tailerretarako baliabide bikaina izanen dira ere.\nDatorren astean, Concha erietxeak du tauleta bat jasoko.\nOro har, Akitaniako Lions Club elkarteak hogei bat tauleta banatu ditu zahar etxeetan, eta Bordeleko Pellegrin ospitaleari 25.000 euroko arnasgailua eta material txikia eman dio.\n2020ko apirilaren 24 – 14:00\nOrdutegi zabalagoa apirilaren 25eko laborari “drive”-rako\nEskaera kopuru handiagoa dela eta, Udalak laborari “drive”-aren funtzionamendua hobetzen du, ordutegia zabalduz. Zuen saskiak 8:30etik 13:30era eskuratzen ahalko dituzue Laranjondoen aparkalekuan. Ez ahantz gomendaturiko hesi keinuak ateratzeko momentuan!\n2020ko apirilaren 23 – 12:00\nEuskaraldiaren 2. edizioa iraganen da datorren azaroaren 20tik abenduaren 4ra. Baina “ahobizi” eta “belarriprest” mobilizatzera deituak dira gaurdanik… beren leihoetan eta sare sozialetan. Gehiago jakiteko\n2020ko apirilaren 22 – 15:00\nHondakindegia apirilaren 23tik, ostegun honetatik goiti irekiko da berriz, behar larria dutenentzat soilik. Nolanahi ere den, aitzinetik izena eman behar da internet bidez, edo telefono bidez internet ez dutenek. Astean behin joan liteke gehienez. Erabiltzaileek osasun hetsialdia ahal beste bete behar dute, halere, eta hondakindegira behar larria badute bakarrik joan litezke. Gehiago jakiteko\n2020ko apirilaren 22 – 14:00\nBaionako Merkataritza eta Industria Ganbarak enpresa guztientzat sortu krisi batzordea\nMartxoaren 16an krisi batzordea sortu zenetik, Merkataritza Ganbarak zenbatu ditu:\nsartutako 300 kontaktu baino gehiago\nateratako 800 kontaktu baino gehiago\n260 enpresa baino gehiagorengana.\nKrisi batzordearekin harremanetan sartzeko:\nZure galdera egin ezazu, eta aholkulariek lehenbailehen deituko zaituzte. Formularioa bete\nBeharrez gero, helbide elektroniko hau ere erabil dezakezu:\nAzkenik, +33 (0)5 59 46 59 46 telefonoaren bitartez (gaurko testuinguruan, ordutegi murriztuan: 10:00etatik 12:00etara eta 14:00etatik 16:00etara).\nBistan dena, www.bayonne.cci.fr webgunean, eguneroko beila egiten da ere.\nKrisi batzordearen orrira zuzenean sartzeko: https://www.bayonne.cci.fr/Coronavirus-COVID-19/Accueil.html\n2020ko apirilaren 18 – 09:00\n“Le PIT-PIT DU COLIBRI”: ipuinak linean\nIgande goiz honetan, hona ttipientzat goxo-goxo esnatzeko modua: Sophie Mediatekako langileak irakurritako ipuinak! Ekimen zinez ederra!\n2020ko apirilaren 17 – 09:00\nEuskal kultura ezagutzeko edo berrezagutzeko\nEtxetik balia daitezkeen euskal kultura (ber)ezagutzeko baliabideak: dantza, kantua, marrazkia… Euskal Kultur Erakundeari esker.\n2020ko apirilaren 16 – 16:00\nEmazteei egin indarkeriak\nTamalez, birusaren hedatzea murrizteko hartu konfinamendu neurriak bikotearen baitako indarkerien biderkatzea faboratzen du. Pirinio Atlantikoetako prefekturak horren kontrako neurriak eta larrialdi edo aditze telefono zenbakiak gogorarazten ditu https://arretonslesviolences.gouv.fr/ webgunean.\nHendaian, Gizarte Ekintzarako Udal Zentroa hor duzue zuen aditzeko, eta erakunde egokietara bideratzeko, hala nola Segurtasun eta Delinkuentziaren Prebentzio Tokiko Kontseiluaren Batzordeak antolatu dispositiboak. Tel.+33 (0)5 59 48 23 10 – E-posta:\n2020ko apirilaren 16 – 14:00\nKirol ekitaldi ezeztatuak\nMaiatzaren 11 arte iraunen duen konfinamendua dela eta, elkarte batzuk beren ekitaldiak ezeztatzera behartuak izan dira. Hona hemen Herriko Etxera iritsi direnen zerrenda:\n– Pazkoko tenis lehiaketa – Hendaiako Tenis Kluba – Udaberriko oporretan\n– Endaikada, Endaika elkarteak antolaturik – Apirilaren 19an\n– Seinakako futbol lehiaketa – AVHU – Maiatzaren 1ean\n– Bidasoako Itzulia (txirrindularitza) – Maiatzaren 7an\n– Raid Txingudi – Hendaiako Herri Kirol Elkargoa – Maiatzaren 9an\n– Beteranoen futbol lehiaketa – AVHU – Maiatzaren 30ean\n– Frantziako Kostaldeko Sokorri Kopa – Les Corsaires – Maiatzaren 30ean\n– Futbol lehiaketa – Hendaitz – Ekainaren 13an\n2020ko apirilaren 15 – 14:00\n“Debekatua da nornahi ibiltzea itsasertzeko hondartzetan, barneko aintziretan, hala nola hiri ingurugunetako parke eta lorebaratze publikoetan, baso eta oihanetan, oinezko eta bizikleta xenderetan, ibai eta kanalen ertzeetan, aisialdi lekuetan eta ibilketa xendera balizatuetan Departamentuaren lurralde osoan maiatzaren 11 arte, COVID 19 birusaren hedatzearen aurkako borrokaren karietara lekualdaketak arautzeko dekretuaz hartu diren gobernu neurriak aplikatuko diren bitartean».64-2020-04-15 Prefet Agindua (pdf - 639,50 KB - nouvelle fenêtre)\nZiburu eta Hendaiaren artean Erlaitzaren bidean (RD912) oinez ibiltzea ere debekatua da 2020ko maiatzaren 11 arte (egun hori barne).\n2020ko apirilaren 15 – 12:30\nXede turistikoa duten ostatalekuei publikoa hartzeko debekua\nHoteleko logelak, apartamentu mublatu turistikoak edota sasoiko alokairuzko edozein etxebizitza turistei alokatzea debekatua da 2020ko maiatzaren 11 arte (egun hori barne), Baiona, Angelu, Biarritz, Bidarte, Getaria, Donibane-Lohizune, Ziburu, Urruña eta Hendaiako lurraldean.\nPrefekturaren agindua ikusi (pdf - 194,59 KB - nouvelle fenêtre)\n2020ko apirilaren 15 – 9:00\nIntermarché supermerkatuak Pazkoko txokolateak eskaintzen ditu\nGizarte segurtasunerako udal erreserbako bi boluntariok eginkizun oso berezia ukanen dute: Intermarché supermerkatuak langileei eskainitako txokolateak eramanen dituzte herriko lurraldeko medikuntza- eta gizarte etxeetara: Zahar Etxea, Nid Marin, Concha Berri eta Itsas Ospitalea. Elkartasunezko ekimen eder horrek berotasun pixka bat ematen du, konfinamendu garai hauetan.\n2020ko apirilaren 14 – 18:00\nESKAINTZA PEDAGOGIKO INTERESGARRIA, irakasleek pentsatutako baliabide pedagogikoekin. Ama eskola eta lehen mailatik lizeora.\nEgutegi berria ezagutu, apirilaren 14tik 17ra.\nEskola aitzinekoen programa france.tv plataforman eta OKOO aplikazioan topatuko dituzue: bit.ly/OkooReplay\nKlaseei buruzko xehetasun gehiagorako, Lumni FR plataformara joan zaitezte:\nAma eskola eta lehen maila ➡bit.ly/PrimaireProgramme\nKolegioa ➡ bit.ly/CollegeProgramme\n2020ko apirilaren 11 – 16:00\nMaskaren egitea: udal erreserbaren boluntarioak mobilizatuak\nGizarte segurtasunerako udal erreserbaren boluntarioak ekimenak biderkatzen ari dira, Koronabirusaren kontrako borroka indartzeko. Badu orain 10 egun haietako hogei batek maskarak egiten dituztela, Grenoble-ko Unibertsitate Ospitale Zentroaren gomendioak segituz. 130 baino gehiago egin dituzte jada. Momentuz, erreserbaren boluntarioek eta udal langile batzuek erabiltzen dituzte oihalezko maskara horiek, beraien eginbeharrek beste pertsonekiko oso kontaktu gutxi eragiten dutenez. Hesi keinuei babes gehigarria ekartzen diete.\nZorionak elkartasunezko ekimen horrengatik.\n2020ko apirilaren 10 – 09:00\nTxakurrak sokatik eraman behar dira\nBere 99.6. artikuluan, Departamenduko osasun araudiak gogorarazten du txakurrak sokatik eraman behar direla, leku publikoetan edo publikoari irekiak diren lekuetan paseatzen direnean. Krisi garai hauetan, eta higiene zein segurtasun arrazoiengatik, otoi errespeta ezazue arauzko neurri hau.\nBestalde, gogorarazia da txakurraren paseatzea “laburra” eta etxetik hurbil izan behar dela. Txakurra ateratzeko baimenak animaliaren beharrak betetzeko izan behar dela zehazten du.\nAzkenik, babes keinuak eta segurtasun distantziak errespetatu behar dituzue, beste pertsonak topatzean.\n2020ko apirilaren 09 – 17:00\nPrefekturaren komunikatua: karriken eta bide publikoen garbiketak ez du osasunean eragiten.\n“Osasun Publikoaren Goi Kontseiluak iritzi oso argi eta arrazoitua eman du apirilaren 4 honetan covid-19 koronabirusaren aurkako borrokabide bezala karriken garbitzeak ukan lezakeen eraginari buruz.\nNazioarteko esperientziak eta zientziazko literatura aztertu ditu eta leku publikoen (bideak eta hiri altzariak) bitartez herritarren kutsatze arriskuari buruzko eta garbikariak eta desinfektatzaileak erabiltzeak ekosisteman eta ingurumenean egin dezakeen kalteei buruzko azterketa egin du.\nHCSP goi kontseiluak gogora ekarri nahi du hesi neurriak bete behar direla, bereziki fisikoki tartea uztea eta eskuak garbitzea hiriko altzariak ukituz gero, ez dezagun leku publikoetan SARS-CoV-2 koronabirusa zeharka kutsa.\nBiztanlerian psikologikoki duen eraginaz oharturik ere, gomendatzen du ez dadila plantan eman hiri bideak bereziki garbitu edo desinfektatzeko politikarik, zientifikoki ez baita arrazoirik SARS-CoV-2 koronabirusaren transmisioa ekiditeko neurri gisa baliogarri izateko.\nHiri bideak ohi bezala garbitzen jarrai dadin gomendatzen du ere eta hiri altzariak maizago garbitu eta desinfekta daitezela eta horretan ariko diren langileek ohi dituzten babes ekipamenduak balia ditzatela. Azkenik, gomendatzen du ez daitezela, batez ere, lurretik hautsak ufa ditzaketen gailuak erabili, hosto ufatzaileak eta abar».\nGomendio horiek betetzen ditugu Hendaian. Zerbitzu teknikoetako langileek herria ohi bezala garbitzen darraite, bereziki espaloiak, astean bi aldiz.\n2020ko apirilaren 09 – 9:00\nHelgarritasunerako Ministerio Ordezkaritzak oraingo egoera eta ahalmen urritasunari buruzko oharrak eman ditu\nEtxetik atera gabe izateko arauak ahalmen urritasunen bat dutenei egokitzea\nAgiriaren eraman beharra ikusmen urritasuna dutenei egokitzea:\nMugitzeko baimena ez dute eraman behar, gainerako jendeek ez bezala, itsu edo ikusmen urriko direnek, baina ahalmen urritasun txartela edo halako ezintasun berezia dutenaren frogagiriren bat behar dute aurkeztu.\nBestalde, etxerako bizitza laguntzaileren batekin bazoaz, hark mugitzeko lan baimena beharko du aurkeztu.\nEliseoak hetsialdi arauak malgutu ditu autismoaren espektroko nahasmenduak dituztenentzat eta jakinarazi du laster agiri berezia emanen duela linean haiei lagun eginez doazenentzat.\nKasu eman, neurri horrek ez baitu agiri berezirik, mugitzeko ohiko agiria behar dute eraman berekin jende horiek ere.\nAhalmen urritasuna eta COVID 19: eskuragarri diren baliabide digitalak\nAhalmen urritasuna dutenen ardura duen Estatu Idazkaritzak linean eman du lurraldeko elkartasun ekimen guztiak biltzen dituen plataforma bat non proposatzen denaren araberako ibilbideak ageri diren ere, elkartasun ekintzaren bat proposatzen bada, edo laguntza behar duen norbait aurkezten bada, edo laguntza emateko prest den norbait eta abar.\nCap’Handéo delakoak Covid 19 koronabirusari buruzko informazio digitalen gunea sortu du etxe laguntzaileentzat, ahalmen urritasuna dutenentzat, adinekoentzat eta haien hurbileko laguntzaileentzat\nIrakurerraz eta ulerterraz moldean (FALC) egin agiri ofiziala eskura dezakete jadanik idazkiak ulertzeko zailtasuna dutenek.\nAhalmen urritasuna dutenen ardura duen Estatu Idazkaritzak aholkuak eta baliabideak eskaintzen ditu autismoa dutenak laguntzeko hetsialdiaren egunerokoan\nSanté publique France erakundeak bere webgunearen atal helgarrian koronabirusari buruzko informazioak eman ditu\nCiné ma Différence delakoak, berriz, egungo egoera kudeatzen laguntzeko baliabideak proposatzen dizkie ahalmen urritasunen bat dutenei eta pertsona ahulenei\nCiné ma Différence delako horrek kultura mundu guztiaren esku jartzen du, hetsialdian izanik ere.\n2020ko apirilaren 08 – 18:00\nHirigintza eta lurzoru eskubideen bideratzea: udal zerbitzuak antolatzen ari\nEgun bizi dugun ezohiko egoerak Estatua ezohiko neurriak hartzera behartu du eta Herriko Etxeak bete behar ukan ditu. Udal zerbitzuak hirigintzako eta lurzoru eskubideen instrukzioko gaietan dituen egitekoak egiten jarraitzeko egokitu dira.\nXedea garai honetan ahal beste dosier lantzea da, Herriak dituen baliabideen arabera (behar diren kanporako oharrak barne). Nolanahi ere den, garai arruntean ematen den zerbitzuaren bestelako zerbitzua da oraingoa.\nNola lantzen dira dosierrak?\nDosierrak 2020ko martxoaren 12a baino lehen osorik aurkeztu direnei baimenak ematen (aldekoak nola aurkakoak) saiatuko dira zerbitzuak.\nDosierrak martxoaren 12aren ondoren osatu dutenei, jadanik konparaezin diren epeekin baina zerbitzuek emanen diete horien berri.\nDosierra aurkeztu nahi dutenei igurika dezatela eskatzen diegu. Bideratze epeak eten dira.\nHerriko Etxera hetsialdiaren haste dataren ondoren, hau da, martxoaren 177ko eguerdiaren ondoren, heldu diren besterentzako asmoaren adierazpideei dagokienean (BAA-DIA), zerbitzuak haien erregistroa bere kargu hartzeko aukera aztertzen ari dira, betiere jakinik Euskal Hirigune Elkargoa (EHE) ez dela dosierrik bideratzen ari. Lehentasunez erosteko eskubideari dagokionean, EHEak gutun bat igorri zion notarioen sindikatu ganberari 2020ko apirilaren lehenean, Herrien esku utziz zerbitzuaren jarraipena (BAA-DIA erregistroak).\nCovid 19 epidemiari buru egiteko larrialdi legean oin hartuz 2020ko martxoaren 26ko JORF aldizkari ofizialean argitaratu 2020ko martxoaren 25eko aginduaren (2020-290 legea, 2020ko martxoaren 23ko JORF aldizkari ofiziala) laburpena.\nAgindu horrek eteten ditu administrazio agintaritzei aurkeztu eskariei dagozkien epeak, 2020ko martxoaren 12tik osasun larrialdi egoera bukatu eta hilabete arte, bereziki inplizituki onarpena dakartzatenei, bai eta eskari horiek bideratzeko epeak ere.\nNeurri horiek honako hauek ukitzen dituzte bereziki: lanen adierazpena, eraikitze baimena, antolatze baimena… hirigintza agiriak eta BAA-DIA adierazpenak, baimenen aurkako barkamen helegite eta auzi helegiteen epeak, kontrolen epeak, iragarpenen epeak…\n2020ko apirilaren 8a – 12:00\nOsasun laguntzako baliabideak helgarri hetsialdiaren bitartean\nUrrunetiko laguntza baliabideak (buruko osasuna, gurasotasuna, indarkeria, kontrazepzioa, ahalmen urritasuna, adikzioa, eritasun kronikoak, eritasun kutsudunak…) helgarri dira beti eta aditze eta sostengatze lanean ari dira hetsialdi honetan ere. Zerrendatze hori Santé publique France erakundeak egin du.\nZerrenda ikus (pdf - 171,35 KB - nouvelle fenêtre)\nInformazioa Koronabirus Covid-19\nCovid-19 koronabirusaren informazioa: 0800 130 000, egunero, 24h/24 – Deia eta zerbitzua urririk Covid-19ari buruzko informazio zerbitzua (plataforma horrek ezin du mediku aholkurik eman) – www.gouvernement.fr/info-coronavirus\nCroix-Rouge Ecoute: 0800 858 858 edo 09 70 28 30 00, egunero, 8:00etatik 20:00etara – Deia eta zerbitzua urririk\nSostengu psikologikoko zerbitzua.\nSOS Amitié: 09 72 39 40 50, egunero, 24h/24 – Deia eta zerbitzua urririk\nBehar gorrian direnei eta haien ingurukoei harrera eta aditzea – «Aide en Santé» labelduna – www.sos-amitie.com/\nSuicide Ecoute: 01 45 39 40 00, egunero, 24h/24 – Tokiko komunikazio baten kostua\nOinaze psikologiko handian direnei edo bere buruaz beste egiteari bekoz beko direnei eta haien ingurukoei harrera eta aditzea – «Aide en Santé» labelduna – www.suicide-ecoute.fr\nSOS Suicide Phénix: 01 40 44 46 45, egunero, 13:00etatik 23:00etara – Tokiko komunikazio baten kostua. Oinaze psikologiko handian direnei edo bere buruaz beste egiteari bekoz beko direnei eta haien ingurukoei harrera eta aditzea – «Aide en Santé» labelduna\nSolitud’écoute: 08 00 47 47 88, egunero, 15:00etatik 20:00etara – Deia eta zerbitzua urririk. 50 urtetik gorakoei harrera eta aditzea – www.coronavirus.petitsfreresdespauvres.fr\nLigne d’écoute du Refuge: 06 31 59 69 50 (telefonoa eta SMS), egunero, 24h/24 – Sakelako telefonoetako dei baten kostua\nHomofobia edo transfobia jasan duten edo familia haustura egoeran diren LGBT gazteei harrera, sostengua, informazioa eta orientabidea –\nENIPSE: 06 24 10 63 10. Astelehenetik ostiralera, 12:00etatik 20:00etara – Sakelako telefonoetako dei baten kostua. LGBT+ jendeentzako aditze linea – www.enipse.fr\nPhare Enfants Parents: harremana honako e-helbide hauetara idatziz:\n– Ezontsa edo bere buruaz beste egiteari bekoz beko diren gazteen gurasoei harrera eta aditzea – «Aide en Santé» labelduna – www.phare.org/\nEcoute-famille: Psikologo bat zurekin harremanetan jar dadin, e-mezu bat igor ezazu honako webgune honetara: www.unafam.org/contact\nHurbileko baten arazo psikikoei bekoz bekoz direnentzako informazioa, orientabidea eta sostengua.\nAgri’écoute: 09 69 39 29 19, egunero, 24h/24 – Tokiko komunikazio baten kostua. Informazioa, sostengua eta orientabidea laborarientzat eta haien hurbilekoentzat – www.msa.fr/lfy/solidarite/prevention-suicide\nEcoute défense: 08 08 800 321, egunero, 24h/24 – Deia eta zerbitzua urririk. Aditzea, informazioa eta orientabidea militarrentzat, militar-ohientzat eta zerbitzuan estres egoerak eta traumatismo psikikoak bizi dituzten defentsaren militar eta zibilen senideentzat – www.defense.gouv.fr/sante/dossiers-complementaires/classeur-stress-post-traumatique/contacts- ecoute-defense\nBehar gorrian direnei eta haien ingurukoei harrera eta aditzea – «Aide en Santé» labelduna –\nOsasun profesionalentzako baliabideak\nPlateforme téléphonique SPS: 0805 23 23 36, egunero, 24h/24 – Deia eta zerbitzua urririk. Aditzea, sostengua, lagunketa eta orientabidea soldatapeko artatzaileei, liberalei, ikasleei eta haien ingurukoei – http://www.asso-sps.fr/plateforme.html\nEntraide ordinale: 0800 288 038, egunero, 24h/24 – Deia eta zerbitzua urririk. Aditzea eta laguntza artatzaile orori, medikuei eta medikugaiei – www.conseil-national.medecin.fr/publications/actualites/numero-vert-lentraide-ordinalee\nHaur eta gazteak - Gurasotasuna\nAllo enfance maltraitée: 119, egunero, 24h/24 – Deia eta zerbitzua urririk.\nAditzea, laguntza, informazioa eta orientabidea haurren tratu txarren egoerak bizi dituztenei – www.allo119.gouv.fr/\nStop maltraitance: 0800 05 1234, astelehenetik ostiralera, 10:00etatik 18:00etara – Deia eta zerbitzua urririk. Aditzea, laguntza, informazioa eta orientabidea haurren tratu txarren egoerak bizi dituztenei – www.enfance-et-partage.org/la-maltraitance/stop-maltraitance/\nAllo parents bébé: 0800 00 3456, astelehenetik ostiralera, 10:00etatik 18:00etara – Deia eta zerbitzua urririk. Aditzea eta sostengua guraso gisa aritzeko bai eta psikologikoa ere, eta orientabidea 0-3 urte arteko haurren gurasoei – www.enfance-et-partage.org/la-prevention/allo-parents-bebe/\nAllo Parlons d’enfants : 02 99 55 22 22. Astelehenetik ostiralera, 10:00etatik 17:00etara – Gainkosturik gabeko deia. Gizartean eta familian zailtasunak dituzten haur eta gazteen eta haien gurasoen lagunketa – http://www.parlonsdenfants.fr/\nAllo Ecoute Parents: 06 01 18 40 36, astelehenetik larunbatera, 14:00etatik 17:00etara – Sakelako telefonoko dei baten kostua. Aditzea, laguntza eta sostengua guraso gisa aritzeko www.alloecouteparents.org/actualite/allo-ecoute-parents-reste-ouvert/\nNet aditzea: 0800 200 000, astelehenetik ostiralera, 9:00etatik 20:00etara, Larunbatetan, 9:00etatik 18:00etara – Deia eta zerbitzua urririk. Aditzea, informazioa, aholkuak eta orientabidea Interneten erabilerarekin arazoak dituzten haur eta gazteei – www.netecoute.fr/\nFil santé jeunes: Foroaren mantentzea eta galdera-arrapostuak linean. Harrera, aditzea, informazioa eta orientabidea 12-25 urte arteko gazteei – «Aide en Santé» labelduna http://www.filsantejeunes.com/\nEnfants disparus: 116 000, egunero, 24h/24 – Deia eta zerbitzua urririk. Harrera, aditzea eta sostengua desagertu diren haurren gurasoei: http://www.116000enfantsdisparus.fr\nEmakumeei egin indarkeriak - Gurasotasuna\nViolences femmes info: 3919, astelehenetik larunbatera, 9etatik 19etara – Deia eta zerbitzua urririk. Indarkeria jasan duten emakumeen, haien ingurukoen eta gaia dagokien profesionalen harrera, aditzea, informazioa eta orientabidea – http://www.solidaritefemmes.org/appeler-le-3919\nSOS Viols Femmes Informations: 0800 05 95 95, astelehenetik ostiralera, 10:00etatik 19:00etara – Deia eta zerbitzua urririk. Bortxaketa edo sexu erasoa jasan duten emakumeen, haien ingurukoen eta gaia dagokien profesionalen aditzea, sostengua, informazioa, lagunketa, laguntza eta orientabide egokitua. www.cfcv.asso.fr/\nSexualité, contraception, IVG: 08 00 08 11 11, astelehenetik ostiralera, 9:00etatik 12:00etara eta 14:00etatik 18:00etara – Deia eta zerbitzua urririk. Aditzea, informazioa eta aholkua nahitarako abortatzeari buruzko galderak dituen ororentzat www.ivg.gouv.fr\nLigne Azur: 01 41 83 42 81, egunero, 8:00etatik 21:00etara – Tokiko komunikazio baten kostua. Aditzea, sostengua, informazioa eta orientabidea bere sexu joerari buruz galderak dituen ororentzat eta haren hurbilekoentzat – «Aide en Santé» labelduna – www.ligneazur.org/\nAlcool info service: 0 980 980 930, egunero, 8:00etatik 2:00etara – Gainkosturik gabeko deia. Informazioa, sostengua, aholkua eta orientabidea alkoholarekin azaroak dituztenentzat eta haien hurbilekoentzat – «Aide en Santé» labelduna – www.alcool-info-service.fr\nDrogues info service: 0 800 23 13 13, egunero, 8:00etatik 2:00etara – Deia eta zerbitzua urririk drogen kontsumoarekin arazoak dituztenentzat eta haien hurbilekoentzat – «Aide en Santé» labelduna – http://www.drogues-info-service.fr/\nEcoute cannabis: 0 980 980 940, egunero, 8:00etatik 2:00etara – Gainkosturik gabeko deia. Informazioa, sostengua, aholkua eta orientabidea kanabisaren kontsumoarekin arazoak dituztenentzat eta haien hurbilekoentzat – «Aide en Santé» labelduna – http://www.drogues-info-service.fr/\nJoueurs info service: 09 74 75 13 13, egunero, 8:00etatik 2:00etara – Gainkosturik gabeko deia. Informazioa, sostengua, aholkua eta orientabidea jokoarekin arazoak dituztenentzat eta haien hurbilekoentzat – «Aide en Santé» labelduna – http://www.joueurs-info-service.fr/\nTabac info service: 3989, astelehenetik larunbatera, 10:00etatik 18:00etara – Tokiko komunikazio baten kostua. Tabakoa uzteko informazioa, aholkua eta laguntza. Internet bidezko aholkularitza zerbitzua – «Aide en Santé» labelduna – www.tabac-info-service.fr/\nAutisme info service: 0800 71 40 40, astelehenetik ostiralera, 9:00etatik 13:00etara, astearteetan, 18:00etatik 20:00etara – Deia eta zerbitzua urririk. Aditzea, informazioa eta orientabidea autismoa dutenentzat eta haien hurbilekoentzat www.autismeinfoservice.fr/\nSurdi info: 06 13 70 49 77 (telefonoa eta SMS), astelehenetik ostiralera, 9:00etatik 19:00etara – Sakelako telefonozko komunikazio baten kostua. Informazioa eta orientabidea gorrentzat eta entzumen urrikoentzat, haien ingurukoentzat eta laguntzen dituzten profesionalentzat – http://www.surdi.info/\nSOS Surdus: egunero, 10:00etatik 23:00etara, Skype bidez: sos.surdus (webkam + txat + bideo) – MP Facebook: SOS Surdus (webkam + txat + bideo). E-helbidea:\n. Sostengua, aditzea, aholkua, informazioa eta orientabidea gorrentzat – www.sos-surdus.fr/\n3977: 3977. Astelehenetik ostiralera, 9:00etatik 19:00etara – Zerbitzua urririk, dei baten kostua. Harrera, aditzea eta informazioa adinekoei edo ahalmen urrikoei egin tratu txarren lekuko direnentzat eta tratu txar horien biktima direnentzat – https://3977.fr/codiv-19-3977-poursuit-activite/\nAutisme info service: 0800 71 40 40, astelehenetik ostiralera, 9:00etatik 13:00etara, astearteetan, 18:00etatik 20:00etara – Deia eta zerbitzua urririk. Aditzea, informazioa eta orientabidea autismoa dutenentzat eta haien hurbilekoentzat\nAsthme et allergies: 0 800 19 20 21. Astelehenetik ostegunera, 9:00etatik 13:00etara eta 14:00etatik 18:00etara, ostiraletan, 9:00etatik 12:00etara – Deia eta zerbitzua urririk. Informazioa, orientabidea eta sostengua asma eta alergiak jasaten dituztenentzat eta haien ingurukoentzat – «Aide en Santé» labelduna – https://www.asthme-allergies.org/\nCancer info: 0 805 123 124. Astelehenetik ostiralera, 9:00etatik 19:00etara, larunbatetan, 9:00etatik 14:00etara – Deia eta zerbitzua urririk. Informazioa, aholkua eta sostengua (medikuntzazkoa, praktikoa edo gizarte ekintzakoa) eriei eta haien hurbilekoei.\nMaladies rares info service: 01 56 53 81 36. Astelehen, asteazken eta ostegunetan: 9:00-13:00 / 14:00-18:00 – astearteetan: 9:00-12:00etara /14:00-18:00, ostiraletan: 9:00-13:00 / 14:00-17:00 – Tokiko komunikazio baten kostua. Aditzea, informazioa, sostengua, aholkua eta orientabidea eritasun bakanak jasaten dituztenentzat eta haien ingurukoentzat. http://www.maladiesraresinfo.org/\nAllo Alzheimer: 0800 97 20 97, 8:00etatik 17:00etara – 0970 81 88 06, 20:00etatik 22:00etara – Deia eta zerbitzua urririk. Informazioa, sostengu psikologikoa eta lagunketa ingurukoentzat. www.francealzheimer.org/contactez-votre-association-locale/\nHépatites info service: 0 800 845 800, egunero, 8:00etatik 21:00etara – Deia eta zerbitzua urririk Hepatitisaren gaineko informazioa, prebentzioa, orientabidea eta sostengua gaitzak joak direnentzat eta haien ingurukoentzat – «Aide en Santé» labelduna – www.hepatites-info-service.org/\nSida info service: 0 800 840 800, egunero, 24h/24 – Deia eta zerbitzua urririk. Informazioa, sostengua, orientabidea, prebentzioa GIB/Hiesari buruz eta sexu bidez kutsatzen diren eritasunei buruz, gaitz horiek jorik direnentzat eta haien ingurukoentzat – «Aide en Santé» labelduna – http://www.sida-info-service.org/\nSida Info plus: Hemen hitzordua hartuz: 0 800 840 800, egunero, 8:00etatik 23:00etara – Deia eta zerbitzua urririk. Bakarka laguntzea seropositibo direnak – «Aide en Santé» labelduna – www.sidainfoplus.fr/\nFrance Victimes: 116 006, egunero, 9:00etatik 19:00etara – Deia eta zerbitzua urririk. Harrera, aditzea, sostengua, lagunketa eta orientabidea indarkeria fisiko, sexuzko edo psikologikoaren biktimei, bide istripuen biktimei, lapurreten biktimei… www.france-victimes.fr/\n2020ko apirilaren 07 – 17:00\nFrantzia metropolitanora sartzeko salbuespeneko nazioarteko joan-etorria egiteko frogagiria\nBihar, apirilaren 8tik goiti, mugaldeko langileek frogagiri eredu berria eduki beharko dute. Kasu, dokumentu egokia ukanen ez duten mugaldeko langile espainiarrek ez dira onartuko, eta ez dira Frantziako lurraldera sartzen ahalko. Frogagiria deskargatu (pdf - 97,13 KB - nouvelle fenêtre)\n2020ko apirilaren 06 – 18:00\nSalbuespeneko joan-etorria egiteko frogagiriaren bertsio digitala Barne Ministerioaren webgunean eskura daiteke apirilaren 6tik.\nSalbuespeneko joan-etorria egiteko frogagiriaren bertsio digital horrek oraindik balio duen paperezkoa osatzen du.\nBarne Ministerioak “zerbitzu hau ez dela datu pertsonalen tratamendu bat” oroitarazten du. “Paperezko frogagiri dispositiboaren kopia fidela da: sartutako datuak ez zaizkie inondik ere Gobernuaren zerbitzariei helarazten”.\n2020ko apirilaren 06 – 09:30\nHoteleko logelak, apartamentu mublatu turistikoak edota sasoiko alokairuzko edozein etxebizitza turistei alokatzea debekatua da 2020ko apirilaren 15a arte, Baiona, Angelu, Biarritz, Bidarte, Getaria, Donibane-Lohizune, Ziburu, Urruña eta Hendaiako lurraldean.\n2020ko apirilaren 06 – 09:00\nJaizkibel karrika, 14 kokaturiko hiri-barneko POSTETXEA berriz irekiko da apirilaren 6, 7 eta 8an, 9:00etatik 12:00etara eta 13:30etik 17:00etara. Horrela, laguntza sozialak onuradunei ordaintzen ahalko zaizkie.\n2020ko apirilaren 03 – 8:00\nItsas etorbideko joan-etorriei buruzko xehetasunak\nApirilaren 1ean iragan zen Ipar Euskal Herriko auzapezen eta Suprefetaren arteko telefonozko hitzaldiaren ondotik, Hendaiako Itsas etorbidea sartzen da “ohiko pasealekuak” debekatzen dituen oinezko joan-etorriei buruzko prefekturaren aginduan. Horren ondorioz, debekatua da oinez edo bizikletaz paseatzea Itsas etorbidea, agindu berria jaso arte. Bakarrik etxeen aldeko espaloiak erabil daitezke.\n2020ko apirilaren 02 – 19:00\nAterberik gabeko jendeentzako harlekua intzuran irekia\nHamabost egunetik hona, Herriko Etxea, GEUZa, Gurutze Gorria eta Txoko elkartea lanean ari ziren aterperik gabeko jendeentzako harleku bat irekitzeko, gobernuak eman dituen ez ateratzeko arauak betetzeko.\nHarleku hori jadanik zabalik da egunetik goiti, apirilaren 2tik goiti, Intzura auzoan, Gurutze Gorriaren lokaletik hurbil dauden Herriaren lokaletan.\nKaritatezko bi elkarte horiek eguneroko kudeaketa egiteko eskaini dira, segurtasun zibileko herriko erreserbaren hirurogei bat bolondresek lagundurik eta udal langileek lokalak garbitzen dituztelarik.\nZeharkako lan handia egiten ari dira eragile guztiak. Herriaren zerbitzu teknikoek antolatu zentroak 15 pertsona har ditzake eta ostatu eta janaria eman atera gabe egon behar izanen den aldiak iraun bitartean. Zentroak Santa Anan geratu diren aterperik gabeko jendeei ere ematen die egunean apairu bat (lekuan gera daitezen Prefekturak agindu baitu).\nLekuak betetzen ditu kudeaketa, zaintza eta segurtasun baldintzak\nSuprefetak eta gizarte kohesioaren departamentu zuzendaria bertara etorri ziren iragan ostiralean eta haiek eman duten baimenaz gain, urririkako laguntzaile guztien osasun segurtamen neurriak hartzen direla bermatu behar izan da ere. Hala egin ere da. Halatan, bada, egunero, hamabost bat bolondres aldizkatuko dira egun osoan zehar. Bi bolondres, bat herriko erreserbakoa eta bestea Gurutze Gorrikoa, bai eta zaintza konpainia bat, arituko dira gauean.\nAntolakuntza hori guztia emaitza anitzi esker ere egin ahal izan da: SNCF (gauetako eta apairuetako 500 kit), Décathlon Irun (oihal-etxolak), GEUZ (izarak eta estalkiak), Intermarché, la Banque Populaire, eskola pribatuak, Atherbéa, jatetxeak eta norbanako anitz…\nGurutze Gorriak, Txoko elkarteak eta Herriko Etxeak bolondres guztiei egin duten engaiamendua eskertu nahi diete bihotz-bihotzetik.\nHONELA ERRAN DUTE\n“Ditugun sineste sendoei jarraiki engaiatu gara umilki-umilki ekintza honetan, elikagaien laguntzaren bidez kudeatzen ditugun 250 pertsonentzako zerbitzuaz gain. Txoko elkartearekin eta Herriko Etxearekin daramagun lankidetza sendoa da, momentuz, nolabait ere, ezezagunaren bidean bagoaz ere” Isabelle Marié, Gurutze Gorriaren lehendakaria\n“Ez dugu zalantzarik ukan. Ezinbestekoa zen, hil ala bizikoa ere bai, halako ekintza batean parte hartzea. Jende behartsu horien eguneko harreran ohituratuak gara. Ia jende horiek guztiak ezagutzen ditugu. Halarik ere, egungo hau ez da goizeko harrera bakarrik, ezbada egun osoan zehar atera gabe dagoen talde baten kudeatzea osasun testuinguru gaitz batean” Jean Larraga, Txoko elkartearen lehendakarietarik\n“Herriko Etxeak berehala ulertu du jende behartsu orori eman behar zitzaiola atera gabe egon beharreko aldi guztian aterpea. Oso denbora laburrean atzeman dugu horretarako leku egokia. Karitatezko elkarteek, udal langileek, bolondresek laster-laster erantzun dute eskuzabal. Elkartasun hori zaigu hendaiarron indarra”. Frédéric Tranché, segurtasunaren ardura duen auzapezordea.\n2020ko apirilaren 01 – 9:00\nLuzatu egiten da berriz ere osasun krisia kudeatzeko baitezpadakoak diren langileen zerrenda\nPirinio Atlantikoetako Gizarte Kohesiorako Departamentu Zuzendaritzak honako zehaztapen hauek eman ditu lehentasunezko lanetan diren gurasoen haurren harrerari buruz.\nMartxoaren 31z geroztik, honako hauek ere barnean dira:\n– osasun-etxe publiko nola pribatuetako langileak\n– adinekoentzako eta ezintasun bereziren bat dutenentzako etxe mediko-sozialetan ari diren langileak\n– herrietako osasun profesionalak eta mediku-sozialeko profesionalak: medikuak, erizainak, botikariak, emaginak, erizain laguntzaileak, osasun garraiolariak, biologoak, adinekoen eta ezintasun bereziren bat dutenen bizitza laguntzaileak…\n– Epidemiaren kudeaketaz arduratzen diren eskualdeetako osasun agentzietako (ARS) eta prefekturetako langileak eta krisia kudeatzeko nazio taldean lanean ari direnak.\n– jendarmeak, nazio poliziaren langileak, suhiltzaile profesionalak, krisia kudeatzeko beharrezkoak diren prefekturetako langileak.\n– haurrentzako gizarte laguntzako egitekoak dituzten departamentu kontseiluetako eta politika horretan aritzen diren elkarte eta erakunde publikoetako langileak.\nDepartamentu kontseiluetako haurrentzako gizarte laguntzako zerbitzuei (ASE) eta ama-haurren babeserako zerbitzuei (PMI) dagokienean, bai eta haurtzaindegi edo haurrentzako gizarte laguntzako etxeei (MECS) dagokienean, ingurune irekiko heziketa laguntzako zerbitzuei (AEMO) dagokienean eta prebentzio espezialduko zerbitzuei dagokienean, baliabidea zabaltzen zaie baita gizarte langileei, gizarte eta familia eskuhartze teknikariei (TISF), medikuei, haur erizainei, emaginei eta psikologoei ere.\nZerrenda hori egoeraren bilakaeraren arabera berrikus liteke.\nAurreko artikulua : Laborari “drivea”\nHurrengo artikulua :Eta zinema saio bat etxean eginen bazenu?


ordokizale / ordre\nordots 1 iz/izond txerri arra; arra.\nTapia eta Izagirrerenean, apoa zapoa zen, ez ordotsa, mendebaldean apoa deitzen bazaio ere txerri arrari. Iñigo Aranbarri «Hitzak eta giltzak» - 67. orr.\nHoriek ari dira, tira ahala, zorri bat nahiko dute txikitatu, eta oraino miatu gabe ordotsa den edo urrixa. Menane Oxandabaratz «Ez da musik» - 148. orr.\nOrain banekien, zalantza guztietatik harago: ordots goseti batekin bizi nintzen, urde basati batekin; neure burua gobernatzeko gauza nintzela esan zidan don Tirsok; handik aurrera ikusi beharko nuen gauza ote nintzen basurde hura gobernatzeko eta menderatzeko. Xabier Mendiguren Elizegi «Arima enkoniatuak» - 180. orr.\nSu pindar bat ikusi nuen haren begiradan, eta une batez beldur izan nintzen ordotsak urrixari erasoko ote zion, basurdeak bere eskularru finak erantziko ote zituen. Xabier Mendiguren Elizegi «Arima enkoniatuak» - 198. orr.\nFredegunda eta Brunekildaren erregeordetza ordots, ozart eta lotsagabeek, harritu baino gehiago, jakinaren gainean jarri zuten nazio hura. Iñaki Iñurrieta «Legeen espirituaz II» - Montesquieu - 310. orr.\n· 3 (izenlagun gisa)\nBortxaz musukarazi ziotean lurra, haren gibelaldean ordots aritzeko. Aingeru Epaltza «Mailuaren odola» - 129. orr.


uztaila | 2008 | on the road again\nArchive for 2008(e)ko uztaila|Monthly archive page\nIn algarve '08 on 2008/07/31 at 10:46\nBageneukan bai, geldirik egoteko gogoa. Goizeko tostadak, goizeko patxada, eguzkia aurpeagian eta poliki-poliki gauzak antolatzen joateko aukera.\nAimar eta Jurgi, palak eta kuboak hartuta partzelako harriekin ibili dira jolasean egun osoan, pozik. Gu berriz motel-motel gauzak garbitu, txukuntzen ibili gara.\nCabo Sâo Vicente jomugan\nIn algarve '08 on 2008/07/30 at 10:45\nGoiza lainotuta esnatu da; gu moduan. Motel-motel jaiki gare; Izas bizkarreko minakin, eta beste danok hotzituta. Ez geben horrelako hotzik espero, batez be, aurreko eguneko beroak pasa eta gero.\nBidean alkornoke mordua ikusi dou, kortxoarekin lotuta dauzen erdi jausitako biltegi/lantegi antzekuak baita. Paisaje lehorrak hauek, zein polita den Euskal Herria!!\nMelides-eko 45km-tako hondartza zapaldu dogu!\nIn algarve '08 on 2008/07/29 at 10:42\nOporretako lehen hankasartzia hemen… Badajoz-etik irteterakuan gasolinera baten bila gebitzan eta konturatu orduko Portugalen giñan. Litroa 1,27 eurotan ordaindu beharrean, 1,42 euro ordaindu dogu! 90 € depositua!!! Hau da lapurreta hau!!!\nAutopistatik irteterakuan bigarrena! Ez dozkue ba 26,50 euro kobrau! Badajoz-etik Grandola-raino… Jarri dogun susto aurpegia ikusi dauenian barre egin dauela pentsau jaku… Bihar kostatik joan beharko gare Algarve-ra, kosta ala kosta!\nAzkenean ez gara Portugalera heldu\nIn algarve '08 on 2008/07/28 at 10:30\nGoizean goiz esnatu gara, gozaldu eta “on the road again”. Madril-erako bidea hartu dogu, trafiko lasaia kapitalera heldu arte. Gure GPS-ak prestatu dozku hainbat tranpa, baina guztiei burla egin dotzeu; hori bai, beharrezkuak ez zian kilometro gutxi batzuk jan behar izan dou. Laneko hainbat deiei erantzun dotzau (gelditu barik) kezka danak argituaz.\nAimar eta Jurgi berotuta eta asper-asper eginda dauzenez, arratsaldeko 17:30ean Meridan gelditu gara. Kanping bat topatu dogu eta pistinara sartu gara: freskatu ederra!! Izaskun be sartu da… benetan bero egiten euen señale!\nMartxan dira 2008ko oporrak\nIn algarve '08 on 2008/07/27 at 10:24\nArratsaldeko 19:30ean irten gare Oxiñatik; esandako baino azkoz beranduau… Baña zertan atzera egin? Bidean jartzeko desiatzen gauz!\nLabastidan egin dogu lehen gelditua: igerilekuan sartu-urtena, azken berriak trukatu, tia Maripi, Polola, tio Esteban eta lehengusu guztiak agurtu eta Burgoseko bidea hartu dugu.\nSegituan ilundu dau. Umeak lo gelditu dia eta, hori aprobetxauaz, kilometro pilia gurako geben egin. Kafe biharrean, Restop baten gelditu gara eta gurekin batera Marokoruntz doiazen lagun mordoa. Gau beroa; informazio bulegoaren ondoan lo egiteko leku egokixa topatu daue batzuk; lurrian mantak zabaldu eta bertan lo egitera etzinda familia. Beraientzat gestu arrunta, kotxea (zaindu beharreko zama guztiarekin) gertu utzi daue. “The Boss” bidelagun eukita, gu bagoiaz!\nGoizaldeko ordu bietan itxi ditugu begiak Milagros herriko geldiunean.\nAlgarve, 10 egun barru…\nIn Besteak on 2008/07/15 at 13:29\n10 egun eta ospa!\nPrest gaz! Aimar, Jurgi, Izas eta nik bidaia buruan daukagu.\nBizikleta, txankletak, liburuak, kaña, eguzki betaurrekoak… prest dauzkagu.\nOñati-Portimao: 1105 km, 10 ordu 36 minutu.


Amurriok 854 Ha.-ko Mendi Publikoak ditu eta horiek Baso Kudeaketa Jasangarrirako Planaren bidez kudeatzen dira, eta helburua baso masaren dibertsifikazioa da, basoaren funtzio ekoizleak biodibertsitatearen iraupenarekin eta zoruaren zein ur-ibilguen babesarekin orekatzearren, eta aldi berean ingurumen-heziketaren bidez erabilera publikoa eta herritarrek mendiaz gozatzea sustatzeko.\nArtzaintza Naturbidea 19 etapetan sakabanaturiko 485km-ko ibilbidea da; Araba, Guipuzkoa, Bizkaia, Burgos eta Nafarroako artzain gune tradizionaletatik igarotzen dena. Bi etapa Aiaraldea zeharkatzen dute.\nNerbioi ibaia, urteetan zehar zonaldeko industria txiki eta handien lotura izan dena, azken hamarkaldian nabarmenki aldatu da ingurune erakargarri eta ingurugiroki zaindua bilakatuz. Egun Nerbioiko Parke Linealaren bitartez gozatu dezakegu.\nSopeñako Errege Bideak, Gorobel Mendizerra Urduñatik Menako haranera zeharkatzen du. Aldi berean, Amurriotik ibilbidearekin bat egiten duen beste bide bat sortzen da, ondoren, Aiaratik Artziniega Erdi Aroko hiribildura zuzentzen dena.


LABeri buruz | LABe – Digital Gastronomy Lab\nLABe: Etorkizuneko gastronomiaren berrikuntza eta eraldaketa digitaleko laborategia.\nEkosistema gastronomiko oso bat, elkarrekin sortzeko, esperimentatzeko eta sektore osoaren etorkizunari bultzada emateko. Living lab batek, startupen eta enpresen HUB batek eta gastronomiaren funtsezko eragileen arteko lankidetza sustatzeko ingurune batek osatua.\nErabiltzaileen beharrei erantzun eta pertsonen bizitzari eta planetari balioa emango dieten soluzio errealak identifikatu, neurtu eta ebaluatzeko laborategia.\nLan ingurune ireki eta lankidetzako bat, non sektoreko eragile guztiek parte hartuko duten eta jakintza kapitala garatu eta aliantzak bultzatuko diren.\nErabiltzailea gunean jartzen duen diseinua\nGastronomiaren digitalizazioaren bidez azken erabiltzaileetako bakoitzaren beharrizanak modu pertsonalizatuagoan asetzen dituzten esperientziak sortzen dira.\nPertsona ekintzaileei bultzada emateko espazio bat, proiektu berritzaile eta disruptiboak sortu, inkubatu, azeleratu eta katapultatzekoa.\nGure berrikuntza metodologiak bi oinarri ditu: berrikuntza irekia eta erabiltzailea gunean jartzen duen diseinua.\nLABe konexio nodo bat da, ingurune ezin hobe bat garapen teknologikoa eta gastronomia integratzeko eta produktu, zerbitzu, esperientzia eta negozio ereduetan berrikuntzak egiteko.\nEnpresa, pertsona eta instituzioen arteko zeharkako kooperazioan oinarritutako berrikuntza prozesuak bultzatzen ditugu. Sinergia horren baitan informazio eta ideia fluxu bat sortzen da, eta informazio eta ideia horiek jaso, aztertu eta landu egiten dira, erronkei konponbideak aurkitzeko eta proiektu berriak gauzatzeko.\nHuman-centered design delakoak pertsona jartzen du arazoak konpontzeko prozesuaren gunean. Era horretan lortzen da pertsona bakoitzarekin enpatizatzea, zer kezka eta beharrizan dituen jakitea eta bere jokabidearen zergatia ulertzea.\nFlex desk erako bulegoa, 30 pertsonarentzako lekuarekin eta ekipamendu honekin: kafea hartzeko gunea, deiak egiteko banakako kabina, bilera aretoa, armairua, prototipoak egiteko espazioetarako konexioa, abiadura handiko internet, eta inprimagailua.\nPrototipoak egiteko espazioak eta sukaldeak\nIdeiak mamitzeko eta probak egiteko tailerra. Prototipoak arin egiteko makinariarekin eta sukaldeekin hornituta.\nProbak egiteko espazio gastronomikoa\nJendeari irekitako espazio bat, bi motatako jatetxe zerbitzuarekin eta produktu, zerbitzu eta esperientzien inguruko probak egiteko aukerarekin, aurrez aurre jarrita zure proiektuak izango duen hartzailerik zorrotzena: azken kontsumitzailea. Moldakorra eta…\n10 mahaikiderentzako lekua duen jantoki esklusibo bat. Proiektatzeko teknologiak, 306º-ko mappinga, aromak eta ingurune ezin hobe bat esperientzia gastronomiko ahaztezinak eta multisentsorialak sortzeko.\nIdeiak eta proiektu berriak aurkezteko eta aditu, chef, inbertsiogile eta gastronomiaren sektoreko beste ekintzaile batzuekin jakintzak partekatzeko espazio bat.\nBCCInnovation eta LABe – Digital Gastronomy Lab gastronomiaren sektoreko diziplina anitzeko profesional talde baten eta mundu mailan aintzat hartua den aditu talde baten arteko bat-egitearen emaitza da.\nBiek era koordinatuan lan egingo dute proiektuak bultzatzeko, scouting lanak egiteko berrikuntzan eta joeretan, eta gastronomiaren balio katearen etorkizuna bermatzeko, sektore osoaren trantsizio digitala gainbegiratzen den bitartean.\nJosé Francisco Pelaez\nZure proiektua bultzatzeko muldu mailan ezagunak diren aditu sare bat dugu.\nIkus gure sare osoa\nNew York, NY, Estatu Batuak\nSalt Lake City, Estatu Batuak


Heldu dira Gabonak eta Olentzero Ikastolara – Lauro Ikastola\nHeldu dira Gabonak eta Olentzero Ikastolara\nLauro Admin erabiltzeak argitaratua. 18 abendua, 2015.\nGoizeko lehen orduan heldu da urtero lez Olentzaro Ikastolara. Lehen Hezkuntzako 1. eta 2. mailako ikasleekin eta Haur Hezkuntzakoekin egon da, hizketan eta kanari. haur Hezkuntzan, ikasleekin batera sartu da eraikinean ikasle guztiekin egotera.\nLehen Hezkuntzako ikasle guztiak Kiroldegira abiatu dira gero, euren urteroko ekitaldia burutzera. Jarduera bikainak izan dira, lan eta esfortzu asko ekarri dutenak, baina emaitza, ezin hobea!! Bideoak ikusgai dituzue FAMILIAK atalean, Bideo Galeriak. Argazkiak ere, igotzen hasiak gara.\nBestalde, Batxilerren, ekitaldi oso berezia izan dute baita ere: euskara planean txertatuta dauden ekintzen artean, Mikel Markez eta Eñaut Elorrieta etorri zaizkigu Baga biga higa izeneko hitzaldi musikatuaren bitartez, azken mende honetako euskal musikaren historiaren transmisioaren kateari eustera. Ikasleekin XX. mendeko 60. hamarkadatik aurrera euskal musika nola eraldatu den kontatu digute eta tartean garai hartako abestiak ere jo dituzte. Amaieran gure ikasleek transmisioaren lekukoa hartu eta euren hamarkadako abestiak jo dituzte Eñaut eta Mikel Markezekin batera.\nJockey-ko eskola-liga hasi da Lauro Ikastolan17 abendua, 2015 Euskera Lauron: 50 urteko konpromisoa19 urtarrila, 2016


Itzulpen sari zer? | Kultura | Berria\nItzulpen sari zer?\nEspainiako Itzulpen saria Luis Barraiazarrarentzat izan zela esan ondoren, atzera egin zuen Kultura Ministerioak, itzulpena gazteleratik egin zelako. A. CANELLADA/ARP Tamaina handiagoan ikusi\nJoxerra Gartzia -\nHarrituta nago —esate aldera diot, aspaldi galdu bainuen horrelako kontuetarako harrimena— Espainiako Itzulpen Sari Nazionala (horrela, dena hizki bakar, handi eta librez idatzita) antolatzen dutenek Luis Baraiazarrari egin dioten tori-tati lardatsa dela eta gurean esan eta idatzi direnak entzun eta ikusita.\nIzan ere, nago ez ote gabiltzan, sarritan bezala, axaleko irrigarrikeriaren adarretan kateatuta, sari horren gaitza erroetan dagoela ahaztuta (edo).\nBeti ez, baina oraingo honetan badakit zertaz ari naizen, ni neu epaile aritu bainintzen sari horretan, Euskaltzaindiak hala eskatuta, 1999an. Neure aldian bizi izan dudan zentzugabekeriarik handienetakoa izan zen hura, eta sinetsi dezente izan ditudala horrelakoak.\nEpaia hartzeko aitzakian, bi bilera izan genituen Madrilen. Atzendu samartuak ditut orduko xehetasunak, baina esango nuke dozena bat epaile ginela tarteko. Lehen bileran, epaile bakoitzak bere hautagaiak aurkeztu eta lehen bahealdia egitea zen helburua.\nEuskarara itzulitako bi lan hautatu nituen nik, han-hemenka kontsultak egin eta gero: bata Juan Garziarena (bai, anaiarena), eta bestea Jose Moralesena, biak ere itzulpen lan bikainak.\nMadrila abiatu baino lehen, saiatu nintzen epaimahai hartan nik zer egin nezakeen irudikatzen, eta berehala ohartu nintzen ez zela lantegi makala izango. Ez dela erraza, alegia, euskaraz tutik ere ez dakien jendeari euskarara egindako itzulpen baten bikaintasuna ikusaraztea. Gainerako generoetan ere (poesia, narrazioa, entsegua...) komediak izaten dira, besteak beste itzulpena azken unean eta halamoduz egin behar izaten delako jeneralean. Baina beste genero horietan euskarazkoa da jatorrizkoa, eta mamiaren berri emanda usaina behintzat har diezaiokete beste epaileek obraren merezimenduari. Itzulpen alorrean, aldiz, zer kontatu behar diezu? Shakespeare, Gorki edota Primo Levyren testuak onak direla? Badakite —jakingo ahal dute!— hori lehendik ere, noski...\nGauzak horrela, autoritate argudioa erabiltzea beste irtenbiderik ez nuen ikusten, eta hala eskatu nien gutun bana Bernardo Atxagari eta Anjel Lertxundiri. Anjeli, berak sarritan jorratu eta aldarrikatutako kontua agertzea eskatu nion: itzulpengintzak euskararen normalizazioan izan duen eragin erabakigarria. Bernardori, berriz, nik hautatutako bi lan horien kalitateaz aritzea eskatu nion. Biek ala biek erantzun zioten egindako eskariari, jator eta egoki asko. Baliteke eurek ahaztuta edukitzea kontua, baina nik ez daukat inola ere ahazteko egin zidaten mesedea.\nBi gutunak sakelean nituela joan nintzen Madrila, artean erabaki gabe noiz erabiliko nituen nire bi argudio bakar horiek. Ikusi egin behar.\nHautagai zerrenda handi samarra osatu genuen lehen bileran. Berehala ikusi nuen hantxe bertan gastatu beharko nuela lehen kartutxoa: Anjelek bidalitako testua irakurri nien, tarteka nire iruzkinak erantsiz. Amaitu nuenean, jator itxurako andrazko batek hauxe esan zidan, xalo-xalo: «Hara, bai polita! Orduan, euskararen kasua alemanarenaren antzekoa da, ez? Aleman modernoa ere Luteroren itzulpenei esker sortu baitzen...». Baietz esan nion, primeran ulertu zuela.\nEgin genuen bozketa, eta hala ere euskarazko biak boto banarekin geratu ziren, lehiatik kanpo, beraz (asmatuko duzue norenak ziren bi boto horiek...). Protesta egin nuen, eta azkenean behintzat lortu nuen hurrengo bilerara arte ez guztiz eliminatzea nire hautagaiak.\nBizpahiru aste geroago izan zen bigarren bilera. Hamarrak aldera ekin genion; bakoitzak bere hautagaiak aldeztu zituen, eta orduan erabili nuen nire bigarren (eta azken) bala: Atxagaren itzala lagun, nik aurkeztutako bi itzulpen haien bikaintasuna aipatu nien, eta baita biak ere eskarmentu handiko itzultzaileak zirela... Esanak esan, bozketa lehenbailehen egin nahi zuten batzuek, eta halaxe egin genuen. Euskarazko biak kanpora geratu zirela ikusita, sutan jarri nintzen. Orduan, beste andrazko batek hauxe bota zidan, xalo-xalo honek ere: «Uler ezazu: nik ezin diot neure botoa eman ulertzen ez dudan zerbaiti». Haserretik ironiara egin nuen jauzi, eta baietz esan nion, ulertzen nuela berea, baina berak ere ulertu behar zuela nirea: hori horrela izanda, euskarazko nire hautagaiak itxuraz bakarrik ari zirela lehiatzen, aukerarik batere ez zutela inoiz sarituak izateko, eta, baldintza horietan, alfer-alferrik nengoela ni han, eta banindoala handik...\nEz zuten horrelakorik espero, eta erreguka hasi zitzaizkidan, geratzeko eta geratzeko. Benetan minduta nengoen, eta ez nien jaramonik egin. Artean goizeko hamaikak jo gabe, alde egin nuen.\nEtxera etorrita, berehala jakinarazi nuen Euskaltzaindian han gertatua. Ez dut inoiz jakin ondo hartu zuten edo ez, kontua da geroztik ez didatela sekula berriro deitu, baina hori da gutxienekoa.\nGehienekoa, niri jakin-mina pizten didana, zera da: geroztik beste hamazazpi aldiz eman direla sariak, itzulpenena barne, eta euskarazkoen ordezkariren bat izango zela, urtero, epaimahaian. Hala bada, gustura jakingo nuke zer moduz sentitu den —edo diren— bilera horietan, ea zinez pentsatzen duten euskarazko itzulpenek benetan lehiatzeko aukera izaten dutela.\nAitortzen dut geroztik ez naizela kontu honetaz askorik arduratu, eta baliteke egoera eta baldintzak aldatuak izatea azken urteotan. Hala bada, zalantzarik ez dago onerako aldatuko zirela, okerragorako biderik ez zegoen eta.\nEstimu handia diot Luis Baraiazarrari, eta sentitzen dut egin dioten bidegabekeria. Iruditzen zait, ordea, euskarazko itzulpenen kasuan benetako eztabaida hauxe dela: baldintzak aldatu ezean, merezi al du lehia itxura egiten jarraitzea? Sariketa horretan lorontzi gisa egoteari uko egitea ez al litzateke, bere xumean, duintasunaren alde jokatzeko modu bat?


Langabezia 3.900 pertsonatan igo da bigarren hiruhilekoan Nafarroan - Nafarroa - euskalerriairratia.eus\nLangabezia 3.900 pertsonatan igo da bigarren hiruhilekoan Nafarroan\nEuskalerria Irratia 2020-07-28 10:02\nGuztira, 30.400 langabe daude Foru Erkidegoan.\nLangabezia 3.900 pertsonatan igo da urteko bigarren hiruhilekoan Nafarroan; aurreko hiruhilekoarekin alderatuta, %14,55 hazi da, eta guztira 30.400 langabe daude, Espainiako Estatistika Institutuak argitaratu berri duen Biztanleria Aktiboaren Inkestaren arabera. Sexuen arabera aztertuta, 16.700 gizon daude langabezian (%10,13) eta 13.800 emakume (%10,01).\nBestalde, landunen kopuruak behera egin du Nafarroan: 12.800 pertsona gutxiago zeuden lanean bigarren hiruhilekoan, aurreko hiruhilekoarekin alderatuta (% 4,5); eta 22.200 gutxiago, aurreko urteko aldi berarekin alderatuta (% 7,56 gutxiago).\nGuztira, 271.500 pertsona daude lanean. Horietatik 147.800 gizonak dira, %61,70eko jarduera tasarekin, eta 123.700 emakumeak, %49,97ko jarduera tasarekin.\nEstatistika institutuak gogorarazi du apirila eta ekaina bitartean galdutako enpleguetan ez direla sartzen kontratua eteteko aldi baterako enplegu-erregulazioko espedienteen eraginpean daudenak; izan ere, Biztanleria Aktiboaren Inkestaren metodologiak okupatutzat jotzen ditu etete hori hiru hilabetetik beherakoa den bitartean.


Garoña behin betiko itxi? | ARGIAren barrenak\nHasiera » Elkarlanak » Garoña behin betiko itxi?\nAtalak: Elkarlanak, Ingurumena\nGaroñaren kontrako martxa 90eko hamarkadan; ‘Trantsizioak’ erakusketan ikusgai dagoen irudia (arg: ARGIA artxiboa).\nZentral nuklearraren eta energia ereduen etorkizunaz solasaldia antolatu dute ARGIAk eta Oihanederrek Gasteizen, gaur 19:00etan Montermoso jauregian.\nUrtea amaitu baino lehen Santa María de Garoña zentral nuklearraren inguruko erabaki garrantzitsua hartu behar du Espainiako Segurtasun Nuklearreko Kontseiluak: berriz martxan jarri eta haren bizitza luzatu, ala behin betiko itxi.\nAktualitateko gai horren inguruan hitz egin eta energia ereduez hausnarketa sakonagoa egiteko Garoña behin betiko itxi? Demokrazia energetikoa eta energia sozialak solasaldia antolatu dugu ARGIAk eta Oihanederrek Gasteizen bi aditurekin: EHUko irakasle Aitor Urresti eta Garoñaren kontrako foroko Patxi Alaña.\nUrrestik nuklearren gaur egungo egoera azalduko du eta trantsizio energetiko baterantz egiteko sortzen dituen arazoak aztertuko ditu. Alañak Garoñak sor ditzakeen arriskuez ohartaraziko du, Fukushima eta Txernobilgo istripuak aintzat hartuta, eta zentrala behin betiko ixteko giltza jendartearen aktibazioa dela azpimarratuko du, besteak beste.\nEkitaldia 19:00etan hasiko da, gaur, Gasteizko Oihaneder Euskararen Etxean (Montermoso jauregian) eta Unai Brea ARGIAko kazetariak gidatuko du. Break gertutik jarraitu du Garoñaren eta nuklearren gaia gurean; egungo testuingurua zein den azalduko dio entzuleari.\nSolasaldia ARGIAk eta Oihanederrek azaro osorako antolatutako egitarau zabalaren parte da. Trantsizioak argazki erakusketa ardatz hartuta, Euskal Herriko azken hamarkadetako eta gaur egungo eraldaketa sozial eta politikoez hausnartzeko geltoki izan nahi du ekimenak.


Jose Angel Ochoa de Eribek "azkena" izan behar duela exijitu dute - Gasteiz - Alea.eus\nJose Angel Ochoa de Eribek "azkena" izan behar duela exijitu dute\nErredakzioa 2019-11-04 09:50\nEhunka lagun bildu ziren Gasteizen, larunbateko manifestazioan. / Argazkiak: @Sare_Herritarra\nGorbeialdeko presoa iragan asteko asteazkenean hil zen, ekainean hirugarren graduan atera ostean, gaixotasun larria zuelako. Ehunka lagun bildu ziren Gasteizen larunbatean, larriki gaixo dauden presoen egoera salatzeko.\nManifestazioaren amaieran Sare Herritarrak egindako irakurketan, "bere etxean hil zedin aske utzi zuten euskal preso bat da" Ochoa de Eribe. "Askatasuna bere bizi esperantzak ia hutsalak zirenean baino ez zioten eman", salatu zuten.\nSare Herritarraren aburuz, “soilik heriotza ate joka dutela ziurtatzean” ari dira askatuak izaten larriki gaixo dauden presoak.\nGaixotasun larri baten kronologia\nJose Angel Ochoa de Eribe presoa gaixotasun larri baten ondorioz hil zen asteartean, urriaren 29an, hirugarren gradua jaso eta lau hilabetera. Urkabustaizeko presoak 30 urteko espetxe zigorra betetzen zuen 2000. urtetik eta 2016an bete zituen zigorraren hiru laurdenak.\nOchoa de Eribek minbizi larria zuen 2015eko apiriletik, eta urtebete baino gehiago behar izan zuten gaixotasuna atzemateko.\n2016 eta 2018 urteen bitartean minbiziak hobera egingo zuela zirudien, baina ohiko analisi batek baieztatu zuen aurtengo apirilean gaixotasuna zabaldu egin zela.\nCastelloko espetxeko zuzendaritzak hirugarren gradua eman zion ekainean, espetxe-araudiaren 104.4 artikuluari jarraituz. Artikulu honek dio "mediku txostenen arabera gaixotasun sendaezinak dituzten presoak" hirugarren gradua izan dezaketela, "duintasun pertsonalagatik".\n"Saihestu zitekeen heriotza bat"\nHonen harira, Ochoa de Eriberen moduan, hainbat euskal preso daudela gogorarazi zuen Sare Herritarrak, "Espainiako Gobernuaren eta Justiziaren pasibitatearen aurrean". Besteak beste, Ibon Fernandez Iradiren kasua gogora ekarri zuten, "bere egoeraren larritasuna aintzat hartu gabe, etxeratze prozesua eternizatuz".\nHorrekin batera, presoek eta euren senideek, "gaixotasunaren gora beherez gain, urruntze politikak dakarren sufrimendu atxikiari" egin behar izan diote aurre.\n"Zerrenda ilun hau zabaldu ez dadin", egoera aldatzeko beharra azpimarratu zuten mobilizazioaren amaieran: "Osasunerako eskubidea oinarrizko eskubidea da, baina baita eskubide unibertsala ere eta errespetatua izan behar da, pertsona preso egon ala ez".\nZentzu horretan, larriki gaixo diren presoen kasuan, osasunerako eskubidea espetxearekin "bateraezina" dela salatu du Sare Herritarrak.


Lochboisdale Bidaiarien eta Car Ferries\nLochboisdale bidaiarien eta auto-ferry txartela prezioak, ordutegiak, txartelak erreserbak eta Lochboisdale Castlebay eta Obanos bela informazioa.\nKonparatu erabilgarri Lochboisdale ferry txartela prezioak denbora errealean eta merkeena Lochboisdale autoa eta bidaiarien ferry eta Lochboisdale, Castlebay eta Obanos Caledonian Mac Brayne batera (Calmac) ferryak berrespena berehalako online bela. Search pertsonalizatua\nTicket Prezioak eta Erreserbak Book Lochboisdale Ferry Sarrerak Caledonian Mac Brayne (Calmac) ferryak Lochboisdale Castlebay eta Obanosko online bela eskuragarri ferry txartelaren prezioa merkeena gozatzeko batera.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Lochboisdale bidaiarien edo auto-ferry txartela, onboard ostatua eta ibilgailu mota guztiak ordaindu beharko da, eta hori benetan. a Lochboisdale ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Halaber, gai bat gehitzeko zaude hotel zure helmugara, edo beste inon, zure ferry txartela zure ferry txartela erreserba osatuz. Lochboisdale buruz gehiago\nLochboisdale (Edo Loch Baghasdail) tontor batean ondo babestuta Loch Baghasdail proiektatzen eraiki zen. Da onena Castlebay ferry Barra on eta Obanosko Terminus gisa ezagutzen; eta ondorioz, South Uist atea nagusia da. Little gertatu dela dirudi hemen sardinzar bigarrenak 1800s, arrantza geltoki garrantzitsu bat bezala garatu da erdia boom arte. Agian garapen esanguratsuenak steamer 1880 kai bat eraikitzea zen, eta bi urte geroago Lochboisdale Hotel zen jarraian, izugarri magalean portuaren eta locha begira kokatu. Herri bera poliki gaur egun ikusten duzu garatu. misioa eliza portuan begira 1905 eraiki zen eta duela gutxi jasan ditu eraberritze lan.\nNorth Uist Lochmaddy Like, Lochboisdale da muino estu bat, non ferryak geruzako Obanos, Barra eta Tiree olatuen gainean dago. Badira oinarrizko instalazio batzuk hemen off buru aurretik, banku bat bezala aprobetxatu, hurbilen dagoen supermerkatu hiru mila kanpoan nahiz. 1930s in Zona bizi nabarmenak Margaret Fay Shaw, American egilearen eta musikologo egiten zutenak askoz abestiak eta South Uist folklorea grabatu zen. du 1950s By Daliburgh, Lochboisdale mendebaldean, eskola bat, ospitale bat, eta South Uist zentral nagusia, diesel exekutatzen zuen.\n1953 bapore By konektatuta Lochboisdale Obanos, Castlebay, Mallaig eta North Uist Lochmaddy rekin: zantzurik Lehorreko Uists garraioa zaila zen oraindik. Lochmaddy North Uist zen 1963 ibilgailu eramateko gai ferryak lagunduta arren, Lochboisdale steamer zerbitzu bat jarraitzeko roll-on, roll-off MV Iona 1974 in etorrera arte. Gaur Obanos-Castlebay-Lochboisdale zerbitzua da MV Clansman eta MV Irletan Lord emandako. Gaurko Lochboisdale oso bideratuta dago bere ferry Terminus orrian. Azken urteetan eraikinak portuan begira izan birgaitua izan da eta orain zuri-harled aurpegia erakargarria aurkeztuko munduari. Gertuko berriak Turismo bulegoa eta banku bat da. you iristen ari bada edo irteera itsasoa (eta Lochboisdale bisitari gehien bat edo bestea egiten ari) arabera KONTUAN hego Loch Baghasdail ahoan Calvay edo Calbhaigh irla bestaldean. itsasargi bat automatikoa eta Caisteal Calvay, gaztelu bat 1200s atzera dating hondarrak hasiera da. Hau Bonnie Prince Charlie (asko) ezkutaleku 1746 ere leku bat izan zen, baina gaztelua zegoen jada hondamen baten ondoren arabera. Behin Causeway bat lortu arren, irla da orain itsasontziz soilik eskuragarria. Best Lochboisdale Ferry Ticket Salneurria Bermatzeko\nBest Prezioa Bermatua - Beti eskaintzen dizugu gure txikiena eskuragarri Caledonian Mac Brayne (Calmac) bidaiari eta autoa ferryak txartelaren prezioa eta Lochboisdale. Ez daude ezkutuko extras edo sorpresa, hala nola, erregaiaren errekarguak edo erreserba tasak eta guk ere ez dugu ezer Visa Electron txartela ordaintzeko kobratu aparteko. Zure hautatutako Lochboisdale ferry txartela, onboard ostatua eta ibilgailu mota guztiak ordaindu beharko da, eta hori benetan!\nNekez ekitaldi berean, biak barne, Lochboisdale ferry txartela beste edozein tour operadorea gure onena prezioa beat edo itzulketa eskatzeko aukera eskaintzen dizu egingo dugu agintzen dugu liburuxka merkeagoak aurkituko dituzu. Lochboisdale autoa eta bidaiarien ferry sarrerak mesedez klikatu hemen. Bezeroarentzako Arreta, Telesalmenta & Gurekin harremanetan jarri ferryto.com At zuzeneko Lochboisdale ferry txartela prezioak lortzeko, erabilgarritasuna eta liburu autoa eta bidaiarien ferry Lochboisdale sarrerak eta gure eskuragarri txartelaren prezioa txikiena ikusteko gai zara. Ferryto.com munduko lineako handiena ferry txartel banaketa-sarearen 80 Europako ferry operadore nagusien Lochboisdale barne baino gehiago erreserbatu gaitasuna eskaintzen da, eta, Erresuma Batua, Frantzia, Espainia, Irlanda, Holanda, Ekialdeko Europa osoan 1,200 beste ferry ibilbide baino gehiago, mediterraneoa, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Txakurra galdu da - Iragarki Laburrak\nTxakurra galdu da\nAzken eguneraketa: 2022-05-25\nMaiatzaren 15ean, Zaldibia eta Larraitz artean galdu zen argazkiko txakurra.\nInork topatuko balu, deitu mesedez: 686 867 139.\nKatua aurkitu da\nKatu hau topatu da- Lagunduko dion norbait behar dugu. Interesa duenak idatzi mezua mesedez.\nTxakurra galdu da Areson, ekainaren 8an. Txipa dauka, Jai du izena. Norbaitek ikusi badu, deitu edo idatzi mesedez.\nGiltzak aurikitu dira\nBeasainen, Jose Migel Iturrioz 15 kalean aurkitu dira. Udaletxean utzi dira.\nBeasainen giltzak aurkitu dira\nEkainaren 4an 8 giltzako sorta hau aurkitu genuen Beasainen, barraken sarreran, janari postuaren inguruan. Beasaingo udaltzaingora eramana izango da jabeak har dezan.


Tabakoa bezalako kutsatzaile kaltegarriak aurkitu dituzte airean | Consumer\nTabakoa bezalako kutsatzaile kaltegarriak aurkitu dituzte airean\nArnastuz gero, zigarro baten kea baino 300 aldiz erradikal kutsatzaile gehiago arnasten dira.\nLousianako Unibertsitateko (AEB) zientzialariek jakin dute airean badirela tabakoaren ondorio kaltegarri berberak eragiten dituzten agente kutsatzaileak. Horrek azalduko luke erretzen ez duen pertsona batek zergatik garatzen dituen tabakoarekin zerikusia duten gaixotasunak, hala nola biriketako minbizia.\nAste honetan egin den Kimikako Elkarte Amerikarraren kongresuan, Louisianako ikertzaileek azaldu zuten identifikatutako kutsatzaile berriak PFR (erradikal aske iraunkorrak) izeneko molekulak direla. Irensteak zigarro baten kea baino 300 aldiz erradikal kutsatzaile gehiago eragiten ditu.\nErradikal askeak gure zeluletan energia sortzeko metabolizatzen denean askatzen diren atomoak dira. Gure organismoak erradikal askeen aurka borrokatzen du eguneko une bakoitzean. Gure osasunerako arazoa kanpo-kutsatzaileek urteetan sortutako erradikal askeen soberakina jasaten denean sortzen da.\nErrotzaile libre gehienak erregaien errekuntzan edo prozesu fotokimikoetan sortzen dira, eta horietako asko desagertu egiten dira. Hala ere, aurkitutako molekulak nanopartikulak dira, eta tximinietako gasen, ihes-tutuen eta abarren ondorioz sortzen dira airean, batez ere kobrea eta burdina bezalako metaletatik.\nAtmosferako beste erradikal askeek ez bezala, PFRak airean eduki daitezke denbora batez, eta distantzia handietara bidaiatu. Hala ere, ikertzaileak zuhurrak dira eta beren teoriaren aldeko ikerketa gehiago eskatzen dituzte.\nairea erradikal askeak kutsatzaileak tabako


«Lehen sektoreak balioetsia izateko bultzada behar du» - Malerreka - Erran.eus\n«Lehen sektoreak balioetsia izateko bultzada behar du»\nNerea Bazterrika 2018-06-16 08:41\nLehen sektorearekin lotutako hainbat ikerketa egin ditu Olaia Urrutia saldiastarrak.\nOLAIA URRUTIA, Saldiasko agronomia-ingeniaria\nIkerketan egin duen hamarkada eskaseko ibilbidean urrats irmoak eman ditu Urrutiak. Besteak beste, egin duen doktoretza-tesiari esker, bildots haragi osasungarriagoa lortu du.\nAsko ikusia, asko ikasia da Olaia Urrutia (Saldias, 1986). Familiak abeltzantzarekiko izan duen atxikimenduak eta diseinu arloa gustuko izateak eraginda, agronomia-ingeniaritza ikasi zuen, bi zaletasunak uztartzeko bide eman ziona. Hastapen urrats horien ondotik, agrobioteknologiarekin loturako masterra egin eta bioteknologiako tesia aurkeztu zuen, bildots haragi osasuntsuagoa lortu zuen. Egun, Nafarroako Unibertsitate Publikoan zenbait irakasgaitan laguntza eskaintzeaz gain, Nafarroako Unibertsitate Publikoko ikertaldearekin batera, ikerlan batzuetan murgilduta dabil.\nZer eragin izan dute inguruneak eta ingurukoek zure ibilbidean?\nBatetik, herrian hazi eta bizi izanak animaliekin hartu-eman zuzena izatea ahalbidetu dit; eta bestetik, familian abeltzainak izateak animaliekiko lotura sendotu du. Aitak, beste bi kiderekin, urte askoz esne-behiekin lanean jardun du eta egun esnetako ardien ustiategia dute. Horri nire diseinu arloko zaletasuna gehitu behar zaio. Agronomia-ingenieritzak dena biltzeko bide eman dit. Ez nuke aipatu gabe utzi nahi familiak hori guztia aurrera eramateko eskaini didan laguntza. Aita askotan galdera pila batekin erotzen nuen...\nIngenieritza bukatu ondotik masterra eta tesia ere egin dituzu...\nAgrobioteknologiako masterra eta bioteknologiarekin erlazionatutako tesia egin ditut. Bien bitartean, tesiarekin lotura zuzenik ez zuten proiektu batzuetan aritu naiz ikerlanean. Horietako bat txekor haragiarekin lotua izan zen, piriniotar edo frisiar arrazako txekorrekin, zehazki. Txekor horien muskuluetan gantzaren deposizioa nola gertatzen den landu genuen, haragiaren kalitatea hobetzeko helburuz. Albaikide enpresarekin ere hartu-emanean dihardugu. Frisiar arrazako esne-behien in vitro bidezko ernalketa lantzen ari gara. Besteak beste, 2016ko irailean Baztango ustiategi batean metodologia hori erabiliz bi txahal jaiotzea lortu genuen. Txahal horien ama ezusteko istripu baten ondorioz hil behar izanagatik, behi horrek ondorengoak uztea lortu genuen.\nBederatzi kongresu eskaini dituzu...\nBai, Norvegian, Australian, Frantzian, Danimarkan, Estonian eta gainerakoak Zaragozan. Kongresu horiei esker animalia ekoizpenari buruzko azken ikerketak, azken metodologiak eta ideiak ezagutu eta asko ikasi dut. Era berean, arlo berean lan egiten duen jendea ezagutu eta bidaiatzeko aukera eskaini dit. Izugarri gustatzen zait.\nZerk bultzatuta eman zenuen tesia egiteko urratsa?\nBai ikasketa bukaerako, bai eta master bukaerako praktikak ere, biologia molekularreko laborategian egin nituen eta horiek egiterako momentuan ikerketa gustuko nuela ohartu nintzen. Hori horrela, 2011an ikerketa munduan sartu nintzen. Ordutik murgilduta nabil.\nZein izan zen tesiaren abiapuntua?\nAzken urteetan kontsumitzaileek beraien dietetan elikagai osasuntsuak sartzeko duten ardura handitu da. Hori horrela, eta hausnarkarien haragian gantz-azido aseek proportzio nabarmena dutela kontuan hartuz, omega-3 gantz-azidoak animalien dietan sartu eta honek haragiaren gantz-azidoen konposizioan zuen eragina aztertzea izan zen abiapuntua.\nBesteak beste, Nafarroako ardi-aziendak duen tradizio historikoa bildu duzu. Bilakaeraz zer esan dezakezu?\nTradizio historiko handia duen azienda da. Hala ere, azken hamarkadan gainbehera handia izan du. Animalia eta ustiategi kopurua %40 eta %9 jaitsi dira, hurrenez hurren. Era berean, bildots haragiaren kontsumoak nabarmen egin du beheiti. Joeraren berri banuen arren, datuak ikustean altuak zirela berretsi nuen.\nZein izan da lanaren helburu nagusia?\nGantz-azido poliasegabeetan aberatsak diren lehengaiak (linaziak, txia haziak eta itsas-mikroalgak) Nafarroako arrazako bildotsen dietan sartzeak duen eragina aztertzea. Eragin hori, besteak beste, gantz-azidoen metabolismoarekin erlazioa duten geneen-adierazpenean izan dut aztergai.\nHiru entsegu egin dituzu. Zer egin duzue bakoitzean eta zein izan dira emaitza nagusiak?\nLehenengo entseguan Nafarroako arrazako 36 bildots ar hiru taldetan banatu eta ohiko dieta eman zitzaien (garagarra, soja eta lastoa). Bigarren taldeari elikagai horiez gain, %5a linazia eman zitzaion; eta hirugarrenari %10a. Bigarren entseguan ere hiru talde egin ziren. Lehenak garagarra, soja eta lastoa jan zituzten, bigarrenak %10a linaziak eta hirugarrenak %10a txia haziak. Emaitzek linazia eta txia hazia zuten dietaz elikatu ziren bildotsek ez zutela hazkuntza alde nabarmenik izan adierazi zuten. Aitzitik, omega-3 kantitatea handitu eta omega-6 eta omega-3 gantzen erlazioa hobetu zuen.Hirugarren entseguan bi talde egin ziren: batetik, %10ean ohiko linaziak zituen dieta eman zitzaiena; eta bestetik, garagarra, soja, lastolinaziak eta mikroalgak zituen dietak. Emaitzek aditzera eman zutenez, mikroalgek bildotsen hazkuntzan eragin negatiboa dute. Gantz-azidoen konposizioari dagokionez, emaitza hobeak izan ziren. Izan ere, osasungarria den DHA gantz-azidoa igotzea lortu zen. Halere, algen erabilerak haragian usain eta zapore arraroak eragin zituen. Bestalde, bitxikeria moduan, lihoa zeraman bildots haragia dastatu zutenek bildots haragia ez zitzaiela besteetan bezain pisutsua egin adierazi zuten. Baina hori ez genuen neurtu...\nZein izan ziren tesiaren ondorio nagusiak?\nLinaziak eta txia haziak bildotsen dietan barneratzeak ez zuen ez bildotsen hazkuntzan ez haragiaren kalitate sentsorialean aldaketa nabarmenik izan. Algak txertatzeak, ordea, bi parametro horietan eragin negatiboa izan zuen. Bestalde, liho, txia eta algen erabilerak osasungarriagoak diren haragiaren gantz-azidoen hobekuntza eragin zuen.\nOndorio horiek aintzat hartzeak zein onura eragin ditzake?\nEtorkizunean animalientzat egingo diren nutrizio estrategietan kontuan hartzeak gantz-azido poliasegabeen iturria zein den jakiten eta inklusio mailaren aukeraketan lagun dezake. Horrela, gantz-azido poliasegabeen aberastasuna lor daiteke.\nTesiak izan duen harrera eta oihartzuna espero zenuen?\nEgia esan ez. Niretzat lehen sektorearekin lotutako lan honek horrelako harrera izan duela ikustea oso pozgarria izan da. Lehen sektoreak, behar bezala balioetsia izateko, bultzada bat behar du.\nOrain, baduzu beste lanik esku artean?\nAipatu dudan piriniar eta frisiar arrazako txekorrekin eginiko proiektuaren harira, artikulu zientifikoaren idazketa egiten ari gara orain. Gainera, gene-adierazpena neurtzeko eskuragarri dauden metodologiak ikasten eta lantzen ere badihardugu. Horretarako, berriki Irlandako ikerketa zentro batean egonaldi bat egin dut. Bestalde, in vitro enbrioiekin erlazionatutako beste proiektu bat ere badugu esku artean. Esne-behiekin lotuta, Gipuzkoako zenbait ikuilutan genomika arloan egiten ari diren proiektu batean ari gara lanean. Bien bitartean, unibertsitatean zenbait irakasgaitan klaseak eta ikasleen ikasketa bukaerako lanak ere bideratzen ari naiz.\nEtorkizunera begira baduzu aurreikuspenik?\nBuruan beti ditut ikertuko nituzkeen ideiak. Esate baterako, lipidoak odoletik zeluletara sartzeko prozesuan parte hartzen duen gene batek grasaren deposizioan funtzio garrantzitsua izan dezakeela pentsatzen dut. Eragin hori, noizbait, baldintzak aldatuz, sakonki aztertzea gustatuko litzaidake.


Eskumena honek zehapen-espedientea ireki du edukiontzien lurreko garraioko zenbait operadoreren aurka | Consumer\nEskumena honek zehapen-espedientea ireki du edukiontzien lurreko garraioko zenbait operadoreren aurka\nZerbitzuen prezioaren gaineko erregaiagatiko errekargua aplikatzeko eta aldian behin berrikusteko akordioak lor zitezkeela uste da.\nLehiaren Batzorde Nazionalak (CNC) zehapen-espedientea ireki du Erdialdeko Edukiontziak Garraiatzeko Enpresaburuen Elkartearen (ASEMTRACON) eta edukiontziak lurretik garraiatzeko zerbitzuen hainbat operadoreren aurka, lehia murrizten ahal duten jokaerak direla eta. Izan ere, akordio horien helburua da edukiontzien lurreko garraio-zerbitzuen prezioari erregaiagatiko errekargua aplikatzea eta aldian behin berrikustea.\nCNCk azaldu zuen bere Ikerketa Zuzendaritzak eskura izan dituela zenbait dokumentu, 2011ko martxoaren 23an egindako etxez etxeko ikuskapenetan jasotakoak, edukiontziak lurretik garraiatzeko bi elkarteren egoitzan. “horietatik ondoriozta daiteke elkarteak eta aipatutako enpresek arrazoizko zantzuak dituztela lehiaren arloko araudia hausteagatik”.\nUste da Lehiaren Defentsako 15/2007 Legearen (LDC) 1. artikulua eta Europar Batasunaren Funtzionamenduari buruzko Tratatuaren (TFUE) 101. artikulua urratu dituztela. Eskumenak gogorarazi du espediente hau irekitzeak ez duela ikerketaren azken emaitza aurrez juzgatzen. Orain, gehienez ere 18 hilabeteko epea irekitzen da espedientea instruitzeko eta CNCak ebazteko.\nedukiontziak erregai errekargu infracción-eu precio-eu


ETSk ikusmen urritasuna duten pertsonentzako Navilens gida sistema ezarriko du Bilboko 3. linean, Txorierrin eta Tranbian - Albisteak - ETS - Euskal Trenbide Sarea\nEusko Jaurlaritzako Etxebizitza, Lurralde Plangintza eta Garraio Sailaren esku dagoen Euskal Trenbide Sarea erakunde publikoak, ikusmen urritasuna duten pertsonentzako Navilens informazio-sistema ezarriko du datozen hilabeteetan Bilboko metroaren 3. linean, Txorierrin eta Bilboko tranbian.\nErakunde publikoko kontratazio-mahaiak Neosistec S.L.-ri esleitu dio berriki kontratu honen egikaritzea. Kontratuaren zenbatekoa 199.210 eurokoa da, lau hilabeteko epea du gauzatzeko, eta sistema hamabi hilabetez mantentzea barne hartzen du.\nEuskal Trenbide Sareak, Metro Bilbaorekin batera, ikusmen urritasuna duten pertsonak geltokietan gidatzeko aplikazio mugikor baten proba pilotu bat hasi zuen iazko abenduan. Soluzio hori QR motako seinaletika berri batean oinarritzen da. Seinaletika horrek, kamera eta Interneterako konexioa duen gailu mugikor baten bidez, seinaleak distantzia handi batetik irakurtzeko aukera ematen du, edozein argiztapen-baldintzarekin eta irakurketa-angelurekin.\nEgindako probek ONCEren Euskadiko Lurralde Ordezkaritzaren oniritzia jaso zuten maiatzean. Txostenean, ONCEk hau adierazi zuen: “Teknologian oinarritutako informazio-tresna bikaina da gidatzeko, baina, ibilbide horietan itsuen autonomiarako duten eraginkortasuna eta beharra ere frogatu duten eta hain teknologikoak ez diren beste bitarteko batzuekin batera bizi beharko du”.\nBesteak beste, pertsona guztientzat eskuragarri dagoen seinale digitala da. Denbora errealean eta urrunetik eguneratu daiteke eta 33 hizkuntzatan dago eskuragarri.\nTxorierrik eta Bilboko tranbiak batzen dituzten 30 geltokietan ezarpen-lanak egin ondoren, ekimen hori probatu gura duten guztiek NaviLens aplikazioa deskargatu beharko dute, doan.\nBehin telefono mugikorrean instalatuta eta aplikazioa irekita, QR kodeak erabiltzailea mugimenduan dagoelarik atzeman daitezke; beraz, ez da ezinbestekoa mugikorra eskuan eramatea. Irakurtzeko gaitasuna 20 metro artekoa da, eta ez da beharrezkoa fokatzea.\nAplikazioa eskuragarri dago IOS eta Android sistemetarako. Euskarazko informazioa lortzeko, AhoTTS aplikazioa deskargatu behar da, testua ahots bihurtzeko sistema, edo Text-to-Speech, Euskal Herriko Unibertsitateko (EHU) Aholab ikerketa-taldeak garatua. Androiderako bakarrik dago eskuragarri.


"Izan Bidea": 3.127.326 kilometro preso eta iheslarien egoerari irtenbidea emateko - etakitto.eus\n“Izan Bidea”: 3.127.326 kilometro preso eta iheslarien egoerari irtenbidea emateko\n“Izan bidea” Sarek abian jarri duen dinamika berria da; euskal preso eta iheslarien egoerari irtenbidea emateko urratsak eman eta kilometroak egitea da asmoa. 3.127.326 km hain zuzen ere!, Euskal Herriak adina biztanle. Ekimenaren oinarrian elkarbizitzaren eta bakearen aldeko ibiltarien sare erraldoia osatzeko erronka dago. Kilometroak zenbatzeko telefono mugikorrentzako aplikazioa sortu dute.\nHiriburuetan maiatzaren 29an hasi ziren bidea egiten, eta apurka-apurka herri askotan ari dira dinamika ezagutzera emateko ekimenak antolatzen. “Izan Bidea”-rekin Sarek “preso eta iheslarien auziari behin betiko aterabidea emateko pausoak eman, jendarte aktibazioan sakondu eta herri honen aniztasun eta zabaltasuna batzea” lortu nahi du.\nSarekideek uste dute “momentua orain” dela: “auzia konpontzeko aukera ireki da; gaur egun pandemiaren eraginez bizi dugun egoerak inoiz baino argiago utzi ditu espetxeetan bizi den egoera eta salbuespen legediak dakartzan ondorio krudelak”.\nSarek hiru printzipio ditu oinarri. Alde batetik, “gure iragan bortitz hurbilenaren ondorioak eta, bereziki, oraindik ere ehunka preso eta erbesteratu dituen egoera hau behin betiko gainditzea nahi dugun ibiltariak gara”. Horregatik, “eragile aktibo” izateko deia egin du, “euskal preso eta erbesteratu guztien etxeratze-prozesua garatu ahal izateko adostasun politiko eta soziala lortzeko”. Azkenik, “elkarbizitzan eta erabateko eta behin betiko bakean oinarritutako aro berri batera eramango gaituen bidea elkarrekin egin nahi dugun ibiltariak gara”.\nEuskal Herriak dituen biztanleak adina kilometro ibili nahi ditu “Izan Bidea” dinamikak: 3.127.326. kilometro horiek guztiak egitearen xedea da “bidea egitea; etxerako bidea, elkarbizitzarako bidea, bakerako bidea”. Km-ak zenbatzeko Sarek telefono mugikorrendako aplikazioa sortu du (Android sistemarako). Aplikazioa deskargatu, izena eman eta km-ak ibiltzea da proposamena. Bestelako jarduerak ere km bihurtuko ditu aplikazioak: antola daitezkeen zumba-maratoiak, dantzaldiak edota kamiseta janztea bera. Aplikazioa ondorengo loturan deskargatu daiteke: http://labur.eus/appizanbidea\nBakoitzaren ekimena erregistratzeko bi aukera egongo dira aplikazioan: “jarduera klikatuz zure ibilbidea automatikoki mugikorrak jasoko du (mugikorraren kokapena aktibatuta izan behar da horretarako). Eskuz klikatuz gero, egin duzun ibilbidearen datuak norberak sartu beharko ditu”.\nSarek herritar guztiak “ibiltari izatea” nahi du, norbanako moduan edo era kolektiboan. Sarekideek diotenez ekimenak balioko du “dagoeneko saretzen ari diren adostasunak era ikusgarriagoan plazaratzeko”. Horregatik, parte hartzeko deia egin diete “bakearen eta bizikidetzaren bidea egin nahi duen edonori. Guztiok norabide berean egin dezakegu”.\nSare-ren web-orrian dinamika berriaren merchandisinga begiratu daiteke (http://sare.eus/izan-bidea/). Bertan eskuratu daitezke kamisetak eta bizi dugun osasun-krisian ezinbesteko bihurtu diren maskarak.\nGezia aukeratu du Sarek dinamika honen sinbolo moduan. Gezi hori irteera markatzen duten gezietan, jarraitu beharreko bidean eta errepideetako seinaleztapenean inspiratuta dago: “Aurreranzko bidea izan nahi du, urratsez urrats dinamika berri honekin lortu nahi dugun aurrerapen hori. Sinbolo erraza, ulerterraza, bisuala eta denek ezagutzen dutena. Aurreranzko bidea markatzen digun gezi bat, etorkizun hobe baterantz, bakean eta bizikidetzan oinarritua, eta etxera itzultzeko bidea markatzen duena”.\nCovid-19a dela-eta ezarritako alarma-egoerak espetxeetako egoera gogortu du, hainbat kasutan, presoen eta euren senideen egoera muturrera eramateraino.\nGaur egun, gaixotasun larriak dituzten 17 euskal preso daude; 70 urtetik gorako bi preso daude, 65 urtetik gorako 12 eta 60tik gorako 24. Estatu espainiarrean kartzelan dauden euskal presoen %80 etxetik 1.000 eta 400 kilometro artean daude, eta Estatu espainiarrean dauden 198 euskal presoetatik 156 lehen graduan daude. Sarek adierazi duenez, “horri, alarma-egoerak ekarritako kalte gehigarriak gehitu behar zaizkio: urruntze-politika dela-eta indarrean den bisiten debekua, gurasoak ikusi gabe ia hiru hilabete daramatzaten motxiladun haurrak edota gaixotasunaren hedapena ekiditeko ezarri diren espetxe barruko neurriak, zeinaren ondorioz, espetxealdia oraindik eta bortitzagoa bilakatu den”.\nHori guztia salatu eta lau neurri eskatu dizkie Sarek Espainiako eta Frantziako gobernuei: euskal preso guztiak Euskal Herrira ekartzea, gaixotasun larriak dituzten presoak eta 65 urtetik gorakoak askatzea, presoei eta senideei dagozkien bisitak berreskuratzea eta gradu-aldaketak ahalbidetzea baldintzak betetzen dituzten presoak etxean egon daitezen. Neurri horien inguruan Sarek nabarmendu du haiek ez ezik beste hainbat erakunde, eragile eta sindikatuk ere eskatzen dituztela neurriok.\n« Ibai Lazkano: “Piriniar erreferentziazko mapa bat da, Pirinioak ezagutzeko motibazioa emango dizuna” Bi taberna itxiarazi dituzte udaltzainek, tabernariaren gertuko batek COVID-19aren proban positibo eman eta gero »


Gipuzkoa Alzheimer Proiektua (euskal kohortea) CITA Alzheimer Fundazioa\nGure ikuspegia eta xedea\nTOKIA: Euskara/Ikerketa/Proiektuak/Gipuzkoa Alzheimer Proiektua (euskal kohortea)\nGipuzkoa Alzheimer Proiektua (euskal kohortea)\nAlzheimer preklinikoari buruzko luzetarako azterketa bat da Gipuzkoa Alzheimer Proiektua (GAP).\nIkertzaile nagusia: Pablo Martinez-Lage doktorea\nGipuzkoako ikerketa klinikoko batzorde etikoak onartu ditu hasierako proiektua eta 2014ko aldaketa.\nHelburua: Kognitiboki osasuntsuak edo pauzisintomatikoak diren 40 eta 80 urte bitarteko gizon-emakumeen kohorte bati alzheimer preklinikoaren karakterizazioa egitea, eta gaixotasun horren etorkizuneko prebentzio-programetarako oinarriak ezartzeko biomarkatzaileak eta arrisku-faktoreak ikertzea.\nEuskal kohortea: Bostehun boluntarioko lagin bat bildu zuen CITA-Alzheimerrek 2011n, bertako prentsan hainbat agerraldi egin eta Gipuzkoako Alzheimerdunen Senitartekoen Elkarteak (AFAGI) proiektua aurkeztu ondoren. Hautagaiak onartzeko/ez onartzeko irizpideak aplikatu ostean, 408 lagunek osatu zuten euskal kohortea, zeinetatik % 55 emakumeak ziren; batez besteko adina, berriz, 58 urte zuten. Parte-hartzaileen erdien zuzeneko senitartekoren batek dementzia du edo izan du; % 25, berriz, APOE4aren eroale ziren.\nBalorazioa: Proba hauek egin zitzaizkien parte-hartzaile guztiei: 1. erizaintzako ebaluazioa (datu kardiobaskularrak, antropometria, funtzio mental orokorra); 2. ebaluazio neurologikoa (aurrekari medikoak, aurrekari familiarrak, sintoma kognitiboak, jokabide- eta psikologia-sintomak azterketa kognitiboa eta neurologikoa, CDRa, gaitasun funtzionala); 3. ebaluazio neuropsikologikoa (adimen premorbidoa, oroimena, hizkera, funtzio betearazlea, ikusmenaren gaitasun pertzeptiboa eta eraikitzailea, arreta/kontzentrazioa, atzemandako estresa); 4. dietari/nutrizioari eta bizimoduari buruzko galdetegia (jakien kontsumo-maiztasuna, ariketa fisikoa, loaren kalitatea, jarduera produktiboak eta aisialdikoak), 5. erresonantzia magnetiko funtzionala eta egiturazkoa, atseden-egoeran; 6. odoleko lagin biologikoak jasotzea (plasma, seruma, frakzio zelularra, odol-bolumen totala), gernua, eta likido zefalorrakideoa (laginaren % 60).\nSegimendua: Hiru urtean behin egitea aurreikusten da, 12 urtez gutxienez. Egun, hiru urtera ari da egiten lehenbiziko segimendu-bisita, zeina 2015eko ekainean amaituko baita. Kohortearen % 75en luzetarako balorazioa egin da orain arte. Bestalde, % 6koa izan da subjektu-galera segimendu-garaian. Oinarrizko bisitan likido zefalorrakideoa eman zutenen % 90ek berriro eman zuten segimendu-bisitan.\nBi hitz geure buruaz Lehendakariaren gutuna Zuzendari zientifikoaren gutuna Nor gara? Gure ikuspegia eta xedea Instalazioak


Balorazio neuropsikologikoa Garuneko Kalteko Zerbitzu batean | Red Menni\nBalorazio neuropsikologikoa Garuneko Kalteko Zerbitzu batean\nGARUNEKO KALTEA ERREHABILITATZEKO GEUK EGINDAKO BALORAZIO NEUROPSIKOLOGIKOKO ESTRATEGIAREN LABURPENA DUZUE HEMEN. LAN METODO HAU OHIKOEN ARTEAN AUKERATU DUTE, BATETIK, ERRAZA DELA ERABILTZEKO, ETA BESTETIK, IKUSPEGI HOLISTIKOA DUELAKO. ESPERO DUGU ZUENTZAT ERE ERABILGARRIA IZATEA.\nNeuropsikologiako arduraduna Bilboko Aita Menni Neuroerrehabilitazio Zentroan\nGaruneko Kalteko Menni Sareko zuzendaria\nLehen urratsak – ikuspegi praktikoa\nGure zerbitzuak dagoeneko 25 urte daramatza martxan eta zenbait lan-metodok eta -moduk denboraren testari eusteaz gain, ohitura eraginkor gisa ere finkatu dira. Hori da Neuropsikologiaren arloan gure esku-hartzea bideratzen duen lehen ebaluazio bat egiteko erabiltzen dugun estrategiaren kasua. Nahitaez azkarra izan behar du, gehienez, ordubete edo bi ordukoa, eta dagokigun kasuan lehentasunak zein diren aurkitzen lagundu behar gaitu. Duela 10 urte baino gehiagotik erabiltzen dugun metodoa CCCFF akronimoarekin ezagutzen dugu, eta lehen ebaluazioan informazioa izan nahi dugun esparruen lehen hizkiak dira: kognizioa, jokabidea, kontzientzia, funtzionaltasuna eta familia. Aita Menni Ospitaleko Garuneko Kalteko Zerbitzuaren neuropsikologiekin hainbat gogoeta eta eztabaida ordu eman ditugu. Ziur gaude beste talde batzuentzat ere erabilgarria izan daitekeen metodoa dela.\nHastapenetan esku-hartze neuropsikologikoak arlo kognitiboan egiten ziren batik bat, baina gure esperientzia klinikoak berreskuratze kognitiboa eragozten duten lehentasun handiagoko emozio eta jokabide arazoak egon daitezkeela erakutsi digu. Bestalde, pazienteak edo familiak arazoaz ez jabetzeak errehabilitazioa zaildu eta sortutako egoera berrira ez moldatzea eragin dezake. Familia kasu gehienetan funtsezkoa da, bai informazioa lortzeko bai senideek tratamenduan eragile laguntzaileak izateko. Eta, azkenik, edozein arlo errehabilitatzailetik egiten den lanaren balioa handitu egiten da pertsonaren funtzionaltasuna handitzen bada, bere ongizate objektiboa hobetzen bada edo doiketa psikosozial handiagoa lortzen bada. Orain, bost esparru horietako bakoitzean aztertzen ditugun edukiak azalduko ditugu.\nGure eguneroko eginkizunak baldintzatzen dituzten gaitasun intelektualak dira. Sailkapena eta nomenklatura bestelakoak izan badaitezke ere, gu, funtsean, orientazioari, arreta-gaitasunari, informazioa prozesatzeko abiadurari, oroimen mota desberdinei, gaitasun bisuoespazialei, gnosi eta praxiei, kalkuluari, funtzio exekutiboei eta kognizio sozialari buruz ari gara. Zer gaitasun gorde diren jakitatea mugak jakitea bezain garrantzitsua edo are garrantzitsuagoa da. Lehen ebaluazio honetarako, denboran mugak genituenez, arlo hori modu kualitatiboan baloratzea iradoki genuen, galdeketa erraz baten bidez, pazienteari begiratuz eta familiak esandakoa kontuan hartuz. Balorazio kognitiboa sakondu behar badugu, geroago ikusiko ditugu ebaluazio psikometrikoak (test bidezkoak), pertsonak egunero dituen zailtasunak hobeto ulertzeko, edo ingurukoei narriadura kognitiboari buruzko informazio gehiago emateko.\nHemen, pazientearen gizarte-harremanak mugatzen ari diren nortasunaren, emozio-egoeraren eta jokabidearen aldaketak azalduko ditugu. Jokabidea gaitasun kognitiboak, egoera emozional eta nahimenezko gaitasunak gizarte-elkarrekintzaren zerbitzura jartzearen azken emaitza da. Nortasunaren kontzeptua erabiltzen dugu banakoek gizarte-testuinguruetan dituzten erantzunen ezaugarri egonkorren multzoa adierazteko. Nortasun-aldaketek bi aldaketa-eremuren inguruan antolatzeko joera dute: desinhibitzeko joera eta apatiarako joera. Lehen eremuaren barruan zenbait sintoma bereizten ditugu: suminkortasuna, egozentrismoa, agresibitatea, oldarkortasuna edo infantilismoa. Apatiaren eremuan beste hauek ditugu: jarduterik eza, ekimen falta, axolagabetasun emozionala, anhedonia eta bere burua arduragabetzea. Eremu hauetan argi kokatzen ez diren beste sintoma batzuk dira zorroztasuna, mesfidantza, aurka egitea edo labilitate emozionala. Ezin ditugu aipatu gabe utzi arazo afektibo nabariak, tristezia, euforia, antsietatea eta beldur neurrigabea.\nKontzientzia pazientearen gaixotasuntzat hartzen dugunean, pertsonak bere zailtasunen inguruan duen ezagutza baloratzen ari gara, noski, baina baita hori jakinda zer erantzun emozional duen eta zailtasun horiek bere eguneroko bizitzan duten eta bere bizi-proiekturako izango duten eragina ere. Horretaz jabetzeko, dolua igaro, pixkanaka onartu eta etorkizunerako moldatu behar da. Adibide batekin hobeto ulertzen da: garezur trauma baten ondorioz iraupen laburreko oroimen arazo larriak dituen ikaslea, bere eguneroko bizitzarako agenda bat erabiltzen duena eta Zuzenbideko azterketak gaindi ditzakeela eta gero horretan jardun dezakeela pentsatzen duena. Zailtasunak ezagutzen ditu, eguneroko bizitzan konpentsatzen ditu baina ez du doiketarik egin bizitzako proiektuan.\nErrehabilitazioaren funtsezko helburuetako bat da pazienteak duen adin eta egoera bereko beste pertsona baten ohiko jarduerak egiteko gai izatea; eguneroko bizitzaren oinarrizko jardueretatik, adin guztietan egiten direnak, lan- edo ikasle-bizitzara itzuli arte, eguneroko bizitzaren jarduera instrumental edo konplexuetatik igaroz. Autonomia eta funtzionaltasuna gisako hitzak erabiltzen ditugunean, zeregin eta objektuen unibertso horri buruz ari gara. Ebaluazioa, eta esku-hartze neuropsikologikoa, noski, herren geratuko lirateke narriadura kognitiboaren maila bakarrik definitzen badugu eta bere eguneroko eginkizunetan dituen mugak alde batera uzten baditugu (arazo exekutibo bat du, ezin duelako goizean bere burua garbitu eta jantzi, esaterako). Gehienetan, tratamenduaren arrakasta neurtzeko, autonomia-mailan egindako aurrerapenari erreparatuko diogu, eta ez testaren emaitzen aldaketei. Pertsonaren autonomia-mailaren ebaluazioan oso kontuan hartuko dugu eguneroko bizitzako oinarrizko jarduerak egiteko duen gaitasuna (esfinterren kontrola, garbitasuna, elikadura, janztea, ibiltzea), jarduera instrumentalak (kanpotik ibiltzea, garraio publikoaren erabilera, teknologiaren erabilera, etxeko jarduerak, janariak prestatzea, osasuna/medikazioa kudeatzea, aisialdia kudeatzea, arlo administratibo edo ekonomikoa kudeatzea, ibilgailuak gidatzea), lan egiteko gaitasuna eta gizarte-gaitasunak.\nGure esperientzian oinarrituz, senideek errehabilitazioan parte hartzen badute, motibatuta eta prestatuta badaude, arrakasta askoz ere hurbilago dago. Familiaren balorazioak barne hartzen ditu zaintzaileen osaera, kohesioa eta parte hartzeko aukera, haien egoera psikopatologikoa (afektiboa eta ametsaren kalitatea batik bat), senideak garuneko kaltea duen pertsonaren zailtasunak ulertzen dituzten, zer trebetasun duten eguneko arazoei aurre egiteko eta errehabilitazioan aktiboki laguntzeko eta ikasteko prest dauden. Zaintzeko eta moldatzeko trebetasunak bereganatzeaz gain, ezinbestekoa da familiarekin lan egitea, egoerara egokitzen joateko. Horrek barne hartzen du aurreikuspen errealistak finkatzea eta etorkizuna horren arabera planifikatzea.\nCCCFF balorazio honen emaitzak ebaluazioaren esku-hartzeari eta geroko ebaluazioari buruzko lehen erabakiak hartzeko aukera ematen digu. Lehentasun-arau eta gogoeta batzuk finkatuta ditugu; hauek dira:\n1- Jokabide-arazo larria lehentasun handia da. Pazientearen beraren edota senideen ongizatea arriskuan jartzen duten oso jokabide disruptiboak daudenean, esku-hartzeko lehen helburu bihurtzen dira. Informazio-bilketa, jarduera-jarraibide, esku-hartze farmakologiko eta, kasu askotan, jokabidea aldatzeko programa egokiak egitea ezinbestekoa da. Kasu horietan, esku-hartzearen lehen helburua da jokabidearen arazo larriak desagertzea eta gutxiagotzea.\n2- Urritasun funtzionalak edo autonomiaren mugak dira hurrengo esku-hartzearen arloak. Mugen zerrenda (komunera joatea, dutxa hartzea, garraio publikoa hartzea edo bere ekonomia kudeatzea) ezagutzeaz gain, eginkizun horiek zergatik ez dituen egiten jakiten saiatuko gara (arazo motorra, arreta edo oroimen arazoa, nahi ez duelako, beste batek egiten diolako…). Informazio horrek, nola jardun behar dugun adieraziko digu: gaitasun motorrean dugun muga baten gainean, errehabilitazio kognitiboaren bidez, jokabide-jarraibideak eskainiz edo familiaren gehiegizko babesa murriztuz.\n3- Urritasun kognitiboak tradizioz errehabilitazio neuropsikologikoarekin lotzen diren lan-arloak dira. Artikulu honetan deskribatzen ari garen moduan, beste esparru batzuk ere kontuan hartu behar ditu neuropsikologoak. Arazo kognitiboek autonomiaren muga edo jokabidearen aldaketa asko azaltzen edo azaltzen laguntzen dute. Zailtasunak eragiten dituzten mekanismoak hobeto ezagutuz gero, funtzionaltasun handiagoa lortzen laguntzen duten berritze edo konpentsazio estrategiak planifikatu ditzakegu.\n4- Naturaren eta aldaketa kognitiboen eta nortasunaren aldaketen izaeraren eta inplikazioen gaineko kontzientzia handitzeko lana ezinbestekoa da, betiere horretaz jabetzeak hobekuntza funtzional bat edo egoerarako doiketa hobea lortzeko aukera ekartzen badu. Narriadura eta mendetasun handiko egoerak daude, eta kasu horietan ez du zentzurik kontzientzia handitzeko lan egitea, pazienteak beharrezkoa ez den sufrimendua jasaten duelako. Garrantzitsua da egoera horiek ezagutzea, kasu horietan kontzientziaren gainean ez esku-hartzeko. Kontzientziaren gaineko lanak, mugak agerian jartzen diren egoerak erakustea eta ikustea dakar. Ahozko alderatze hutsak ez du lortzen normalean aurrerapenik kontzientzian; bai ordea lotura terapeutikoaren haustura asko.\n5- Familia-giroa behar unibertsala da errehabilitazio neuropsikologikoan. Laguntzeko prest dauden pertsonak bakarrik behar ditugu. Hainbat arlotan lan egin daiteke: arlo psikoedukatiboan (arazoak ezagutzera ematea), sortzen joaten diren egoera berrien erabileretan trebatu (esaterako, ekimen galera eta suminkortasuna), bizikidetzan gatazkak ebaztea, laguntza psikoterapeutikoa eta kontzientziaren eta egoera berrirako moldatzearen arloko lana.\nHori da azken finean gure zerbitzuan errehabilitazioari begira erabiltzen dugun balorazio neuropsikologikoko estrategiaren laburpena. Hasieran esan dugun bezala, ohiko lan-metodoen artean aukeratu dute, eta horrek meritu handia du. Hain zuzen pragmatismo errazarengatik eta ikuspegi holistikoarengatik aukeratu dute. Espero dugu zuentzat ere erabilgarria izatea.


Udalak bat egin du argindarraren prezioaren “iruzur larria” salatzeko urriaren 8an egingo den itzalaldiarekin - Albisteak - Usurbil\nUdalak bat egin du argindarraren prezioaren “iruzur larria” salatzeko urriaren 8an egingo den itzalaldiarekin\nHerrialde Katalanetako, Galiziako eta Euskal Herriko hainbat eragilek deitutako itzalaldia gaur zortzi izango da, 22:00etatik 22:30era bitartean.\nArgindarraren prezioa etengabe igotzen ari dela salatzeko Herrialde Katalanetako, Galiziako eta Euskal Herriko hainbat eragilek [ERC, EH Bildu, BNG, Junts, CUP, Més Per Mallorca eta Més Menorca] deitutako itzalaldiarekin bat egin du Usurbilgo Udalak. Atzo bozkatu zuten Deskonektatu elektriketatik mozioa iraileko osoko bilkuran, eta EH Bilduren babesarekin onartu zuten; EAJ abstenitu egin zen, eta PSE-EEk aurka bozkatu zuen. Urriaren 8an izango da itzalaldia, 22:00etatik 22:30era, baita kazola-jotzea ere.\nUdal-gobernuko kideek azaldu zutenez, ez dute herri osoa itzaliko, segurtasun arazorik ez sortzeko: zenbait kaletako argiak baino ez dituzte itzaliko.\nMozioa onartuta, udalak salatu du “Espainiar estatuko enpresa elektrikoak argindarraren prezioarekin egiten ari diren iruzur larria”, eta Euskal Herriak “subiranotasun energetikoa” behar duela aldarrikatu du: “Espainiar estatuan ezarritako oligopolioa apurtuko duen sistema propioak behar ditugu, sistema bidezkoak publikotik eraikitzeko eta argindarra oinarrizko ondasun eta eskubide gisa errespetatzeko”. Mozioaren bidez, Eusko Jaurlaritza eta Nafarroako Gobernua interpelatu dituzte, “lankidetza publiko-komunitarioa, deszentralizatua eta kontrol publikoa bermatuko duen neurri zehatzak” har ditzan.\nOposizioak ez zuen bat egin udal-gobernuak aurkeztutako mozioarekin. EAJk, bere aldetik, abstentziora jo zuen, eta euren posizioa defendatzeko prestatutako idatzi bat irakurri zuten. Garai hartan “trantsizio energetikoa” kontzeptua erabiltzen ez bazen ere, Eusko Jaurlaritzak duela 40 urte Energiaren Euskal Erakundea bokazio horrekin sortu zela defendatu zuten. “Ordutik, Euskadik energia berriztagarriak, eraginkortasuna eta baliabide propioen aldeko apustua bultzatzen ditu, energia-eredu berri baterako trantsizio-prozesu horri aurre egiteko”. Haien esanetan, Euskadik energia-eskari handia du, eta, aldi berean, gutxi ekoizten du: “Euskadin gas propioa ez kudeatzeari buruz hartutako erabakiak gure energia-eskariaren prezioak gora egitea ekarriko du datozen hilabeteetan; izan ere, Araban daukagun gasa ekoizteari uko egin bazaio ere, EAEko familiek gasa kontsumitzen dute, eta, ondorioz, inportatu egiten da, horrek suposatzen duen ekonomia- eta ingurumen-kostuarekin”.\nPSE-EEk, bere aldetik, “autokritika” eginez hartu zuen hitza, PSOE izan baitzen argindar enpresak pribatizatzen hasi zena, “nahiz eta gero Aznar buru zuen PPk pribatizatu zuen guztiz”. Azken boladan Pedro Sanchez buru duen Madrilgo Gobernuak hartutako neurriak defendatu zituen PSE-EEren zinegotziak: BEZa %21etik %10era jaistea, argindar hornidura eteteko debekua edo bonu soziala. “Neurriok ez dira aski, agian, baina ikusi beharko da zerk funtzionatzen duen eta zer aldatu behar den”.\nBeñat Larrañaga EH Bilduko zinegotziak PSE-EEkoari erantzun zion “bitxia” dela PSOEk enpresa horien pribatizazioan izan duen arduraz “desmarkatzea”. “Eta orain ere, gobernuan zaudeten honetan, gertatzen ari denarekiko inolako erremediorik ez jartzea: egunetik egunera record berriak markatzen ditu argindarraren prezioak. Harrigarria da zergak KPIaren azpitik igotzearen aurka egitea, eta ondoren, izugarrizko epelkeriarekin jokatzea enpresa handiak milioiak irabazten ari direnean herritarrei izugarrizko arazoak sortuz”. EAJri erantzun zion, besteak beste, duela bi urte jasangarritasun energetikoaren legea onartu eta EAJren eta EH Bilduren artean udalentzat 100 milioi euroko funts bat jartzea adostu bazuten ere, ez dela martxan jarri.